“Kesian Dapat Suami Sewel, Dulu Punyalah Jaga Martabat”

Sebut je nama Hanis Zalikha dan Hairul Azreen, pasti semua tahu pasangan ini antara pasangan selebriti popular dan anak comel mereka Yusuf Iskandar juga turut menjadi perhatian netizen.

Jika anda mengikuti Instagram pasangan ini, pasti anda tahu Hairul Azreen gemarkan aksi lasak dan sering pamerkan perangai kebudak-budakan. Awal tahun ini, Hairul pernah dikecam selepas memuat naik video aksi terbang ketika menaiki eskelator.

Baru-baru ini seorang netizen memuat naik posting mengenai Hairul Azreen di Twitter. Netizen itu memberitahu walaupun perangai Hairul Azreen seperti keanak-anakan, namun dia memuji Hairul seorang yang pandai menjaga anak dan rajin membuat kerja rumah. Boleh dikatakan Hairul merupakan calon suami idaman gadis-gadis masa kini.

Namun ada netizen yang memperlekehkan Hairul serta meluahkan rasa kasihan terhadap Hanis Zalikha kerana mendapat suami ‘sewel’. Netizen itu juga memerli Hanis dengan mengatakan sebelum berkahwin Hanis Zalikha seorang gadis yang menjaga martabatnya dan mahukan lelaki yang bijak, kaya dan menjaga tatatertib, namun suami yang dikahwininya adalah disebaliknya.

Tidak kurang juga ada yang mempertahankan Hanis dengan memberitahu setiap gadis ada lelaki idaman mereka sendiri, namun bila sudah berkahwin semua ciri-ciri tersebut dilupakan.

Namun ada beberapa netizen memberitahu, sebaiknya tidak perlu kongsikan kisah rumahtangga kepada umum untuk elakkan dari dikecam. Sebelum ini pasangan ini pernah dikecam dan dilabel riak kerana  memuat naik foto percutian mewah di media sosial.

Apa pun, kalau boleh jangan terlalu dedahkan kisah peribadi kepada umum bimbang ianya akan menjadi fitnah.


Tersepit Bawah Kereta, Mangsa Putus Tangan

Kemalangan yang berlaku di Lebuhraya Tun Dr Lim Chong Eu, Georgetown, Pulau Pinang, menyebabkan seorang lelaki putus tangan kanan selepas kereta yang dipandunya hilang kawalan.

Kejadian yang berlaku kira-kira jam 3 pagi itu menyebabkan mangsa, 36, putus tangan kanan dan tersepit di bawah kereta sebelum kereta yang dipandunya terbalik.

Menurut Mstar, Ketua Polis Daerah Timur Laut, Asisten Komisioner Anuar Omar berkata, mangsa dipercayai dalam perjalanan dari pusat bandar menuju Bayan Lepas.

“Setiba di lokasi kejadian, kereta dipandu mangsa dipercayai hilang kawalan lalu terbabas sebelum terbalik di tengah jalan.

“Kemalangan itu menyebabkan mangsa putus tangan kanan dan menyebabkan mangsa dikerjakan ke hospital Pulau Pinang.” katanya lagi.

Beliau juga meminta saksi kejadian menghubungi balai polis trafik berhampiran untuk memberi keterangan lanjut mengenai insiden terbabit.

Mangsa bagaimanapun disahkan tidak di bawah pengaruh alkohol ketika kejadian berlaku dan kes disiasat mengikut Seksyen 43 Akta Pengangkutan Jalan 1987.


Peminat Mahukan Fazura Terus Berhijab

Sekali lagi pelakon cantik manis Fazura tampil dengan imej berhijab ketika menghadiri majlis rumah terbuka ‘Stalkers Cafe’ bersama suami dan keluarganya.

Tampil dengan penampilan ayu dan ringkas itu membuatkan Fazura mendapat perhatian peminat apabila pelakon cantik manis ini berkongsi foto majlis berkenanan menerusi laman Instagramnya.

Bagaimanapun isteri kepada aktor popular, Fattah Amin ini pernah menyatakan ia belum menjadi keputusan sepenuhnya untuk terus berhijab.

Sebelum ini, Fazura pernah berkongsi foto dimana dia mengenakan telekung ketika terlibat dalam satu program Telekung Talk yang dihoskan oleh Profesor Dr Muhaya Mohamad.

Pelakon cantik manis ini ternyata menjadi perhatian peminat apabila ada di kalangan peminatnya meninggalkan komen untuk mahukan Fazura terus berhijab dan menutup aurat.

Apapun kita doakan yang terbaik agar pelakon pujaan ramai ini terus tampil dengan imej berhijab suatu hari nanti.


Sufian Suhaimi Hidup Tenang Tanpa Cinta

Episod sedih dalam hidupnya sudah pun berlalu, penyanyi Sufian Suhaimi memberitahu dia sudah mendapat semula kekuatan untuk bangkit meneruskan hidup dan tidak lagi menyimpan dendam di atas apa yang berlaku.

“Tidak mudah untuk saya berdepan ketika situasi hubungan kami sedang memuncak, tetapi saya sudah melepasinya. Saya perlahan-lahan mencari kekuatan, malah sebenarnya, sejak Oktober tahun lalu saya sudah bersedia.

“Ketika itu, saya tidak tahu apa akan berlaku kerana segala-galanya masih misteri. Banyak yang saya harus tempuh serentak, termasuk menyiapkan tesis pengajian yang belum sampai 20 peratus. Ujian pula datang bertimpa-timpa.

“Hubungan dan keluarga pula bermasalah. Dari situ, saya sudah dapat menilai segala kemungkinan akan berlaku dan saya harus bersedia. Saya tidak mahu terkejut jika berlaku perkara tidak diingini,” katanya kepada BH Online.

Mungkin sudah trauma dengan episod putus tunang, Sufian mengakui mencari cinta bukan lagi keutamaan walaupun ada yang cuba mendekatinya, namun dia tidak menutup hatinya untuk menerima cinta lagi.

“Tetapi, itu bukan bermakna saya menutup pintu hati menerima cinta. Ada gadis cuba mendekati, tetapi saya belum bertemu insan yang sesuai. Ada juga dalam kalangan peminat yang menghantar mesej peribadi, tetapi jodoh itu rahsia Allah. Saya tidak lagi mencari cinta. Hidup saya lebih tenang apabila tidak lagi mengejar cinta,” katanya.


Intan Liana Tak Fobia Kahwin Lagi, Mahu Cari Pengganti

Walaupun pernah mengalami episod menyedihkan dalam kehidupan rumahtangga sebelum ini, bekas isteri kepada pemuzik Ude Wahid iaitu Intan Liana memberitahu dia tidak rasa fobia untuk berkahwin lagi.

Menjawab beberapa soalan daripada pengikutnya menerusi fungsi pertanyaan yang diperkenalkan di Instagram Story, Intan berkata perkahwinan adalah tuntutan dalam agama Islam, namun memberitahu buat masa ini belum berfikir mengenainya lagi.

Dalam pada itu, ada pengikut bertanya kepada Intan sama ada pernah terfikir atau tidak untuk mencari pengganti, Intan secara bergurau memberitahu dia ada terfikir untuk mencari pengganti namun akan lebih berhati-hati dalam memilih pasangan.

“Ada rasa nak cari pengganti tapi takde orang nak… Hahaha. Tengok juga orangnya macam mana, tak nak dicurangi lagi,” jawabnya.

Intan juga turut menjawab pertanyaan mengenai ciri-ciri lelaki idamannya. Jejaka itu mestilah seorang yang comel, mengambil berat, bertanggungjawab, rajin dan menjaga solat.

Nama Intan menjadi perhatian umum apabila perkahwinan rahsia Ude bersama Izreen Azminda terbongkar. Intan dan juga Ude sebelum ini berkahwin pada 1 Mac 2013 dan dikurniakan dua orang iaitu Arish Muqri, 3, serta Ariq Muqri, 1. Bagaimanapun pada 22 Mac lalu, Ude menceraikan Intan Liana dengan talak satu selepas lima tahun berumahtangga.


Wak Doyok Takut Kahwin Artis, Pilih Orang Biasa

Sebelum ini pelakon dan ikon fesyen, Wak Doyok pernah dikaitkan dengan model jelita Indonesia, Malika Askarova dan bekas personaliti TV3, Azrinaz Mazhar Hakim. Namun kini tiada lagi gosip Wak dengan mana-mana gadis.

Wak memberitahu buat masa ini soal perkahwinan belum menjadi fokus utama kerana dia mahu memberikan tumpuan pada perniagaannya, namun dalam masa sama dia meluahkan hasrat untuk segera berumahtangga.

“Saya lebih tumpu pada perniagaan dan tak ada fokus nak cari jodoh. Kalau ikutkan nak percepatkan perkahwinan tapi kena catur dulu. Yang penting wanita itu boleh jaga mak bapa saya. Itu lebih penting kerana isteri mungkin boleh jaga saya tapi takut tidak boleh jaga ibu bapa saya,” katanya kepada mStar Online.

Menurut Wak lagi, dia mengakui masih belum berpunya dan mahu mencari calon isteri dikalangan orang biasa.

“Sejujurnya, setakat ni belum ada lagi teman wanita. Tapi adalah saya cuba-cuba kenal dan mereka orang biasa saja.

“Saya nak orang biasa-biasa sahaja. Apabila masing-masing sibuk dengan kerjaya seni, saya takut tak boleh jaga hati. Kalau ambil orang biasa yang kerja normal, mereka akan selalu ada kat rumah,” katanya.


Nahas 6 Kenderaan Ragut 4 Nyawa

Enam kenderaan terlibat dalam satu kemalangan di Kilometer 446, Lebuhraya PLUS arah selatan berhampiran persimpangan Rawang, menyebabkan empat maut, seorang parah dan tiga lagi cedera.

Antara enam kenderaan yang terlibat membabitkan lima kereta dan sebuah treler dalam kejadian yang berlaku kira-kira jam 12 tenghari, hari ini.

Menurut Berita Harian, Ketua Cawangan Pengurusan Operasi Balai Jabatan Bomba dan Penyelamat Selangor, Alimaddia Bukri, berkata pihaknya menerima panggilan kecemasan pada jam 12.02 tengah hari.

“Anggota bomba dari Balai Bomba Dan Penyelamat (BBP) Sungai Buloh, BBP Rawang dan BBP Selayang dikejarkan ke lokasi kejadian.

“Mangsa yang meninggal dunia adalah dua wanita dan seorang kanak-kanak lelaki yang menaiki kereta jenis Perodua Alza serta seorang lelaki yang menaiki kereta jenis Toyota Vellfire.

“Sementara yang cedera parah adalah seorang kanak-kanak lelaki penumpang Toyota Vellfire, pemandu treler pula mengalami cedera ringan,” katanya kepada Berita Harian.

Disamping itu, dua lagi mangsa yang cedera ringan telah dihantar ke Hospital Sungai Buloh untuk menerima rawatan.


Nelydia Senrose Sibuk Buat Persiapan Kahwin

Walaupun masih berteka teki dengan isu pernikahannya, Nelydia Senrose menerusi majalah URTV mengakui kini sedang sibuk membuat persiapan perkahwinannya. Namun tarikh itu Nelydia minta untuk dirahsiakan dulu.

“Setakat ini persiapan perkahwinan berjalan lancar. Bila tarikh nikah tu, biarlah saya umumkan kemudian. Bukan apa, buat masa ini ada beberapa perkara yang belum selesai. Sampai waktunya nanti saya akan beritahu semua secara rasmi”

Mengakui agak cepat mengambil keputusan untuk bernikah, namun Nelydia pasti Dialah orangnya. Tapi kata Nelydia, tidak dinafikan sikap jejaka itu yang memahami dan matang membuatkannya jatuh cinta.

“Saya pun tak mahu sorokkan perkara baik. Doakanlah yang terbaik buat saya. Kami bercinta baru beberapa bulan. Kalau ikutkan, memang terlalu cepat kami mengambil keputusan untuk berkahwin. Nak tahu, bila dah kenal, terdetik di hati dialah orangnya”

“Apa yang membuatkan saya yakin memilih dia sebagai pasangan hidup adalah kerana ciri-ciri lelaki yang saya mahukan ada padanya. Dia seorang yang memahami, caranya membuatkan saya selesa, mempunyai ekonomi yang stabil dan sangat matang,” jelasnya.

Baguslah perkara baik begini tidak disorokkan, malah diwar-warkan supaya dapat berkongsi kegembiraan dengan peminat. Semoga segala perancangan Nelydia dan si Dia berjalan lancar. (rtky/w)


"Mikayla Delisha Hakim Nama Diberi"

Selamat melahirkan anak ketiga mereka kelmarin, semalam Norman Hakim telah berkongsi nama anak perempuan mereka yang diberi nama, Mikayla Delisha Hakim. Norman juga menjelaskan maksud nama diberi yang ternyata manis.

Selain itu, Norman juga telah membuka akaun Instagram untuk anaknya itu, @mikayladelishahakim yang kini mempunyai pengikut seramai 22 ribu lebih selama akaun itu dibuka. Memang comel habis anak pasangan ini!

Sebelum ini Norman ada berjanji akan mendedahkan wajah anak mereka sehari selepas dilahirkan, berserta dengan nama. Rata-rata ramai memuji nama yang diberi dan kecomelan anak ketiga pasangan ini.

Terdahulu, Memey Suhaiza telah selamat melahirkan anak ketiga mereka secara normal dengan berat 3.35 kilogram kira-kira pukul 12.52 petang Khamis. Turut hadir melawat bekas isteri Norman, Abby Abadi dan anak-anak mereka. (rtky/w)


JDT ‘ Mengaum’ Di Alor Setar

Skuad Helang Merah terpaksa akur menerima kekalahan daripada juara Liga Super 2018, JDT, apabila dibelasah 1-2 oleh pihak lawan di Stadium Alor Setar, sebentar tadi.

Pasukan tuan rumah yang mula menunjukkan aksi garang pada minit keenam terpaksa akur dengan tindakan ketua pasukan, Baddrol Bakhtiar, yang gagal melakukan sentuhan hebat hasil hantaran kemas Andik Vermansyah di hadapan pintu gol lawan.

Bagaimanapun pasukan JDT berjaya menjaringkan gol terlebih dahulu pada minit ke-21 menerusi jaringan hebat pemain import Gonzalo Gabriel Cabrera, selepas menerima hantaran daripada Fernando Marquez.

Suasana bertambah meriah dengan sorakan penyokong Harimau Selatan, apabila sekali lagi JDT ‘mengaum’ pada minit ke-38 hasil tandukan Fernando Marquez yang tidak dikawal selepas mendapat hantaran Mohd Azrif Nasrulhaq Badrul Hisham.

Di babak kedua, pasukan Kedah bagaimanapun berjaya mengejar rapat pihak lawan dengan cubaan sepakan penalti daripada Paulo Rangel selepas Rizal Ghazali dijatuhkan Corbin Ong, tetapi sepakan Paolo Rangel diselamatkan penjaga gol JDT, Farizal Marlias pada minit ke-64.

Skuad Helang Merah kemudian bangkit memecah kebuntuan apabila berjaya meledak gol pada minit ke-78 menerusi sepakan penalti yang disempurnakan Sandro Da Silva.


Bila Kalah, Skuad Bola Sepak Negara B-19 Jadi Mangsa

Skuad B-19 tahun negara yang berjaya menentang pasukan lawan, Skuad Garuda Muda, menerusi perlawanan peringkat separuh akhir Piala Persekutuan Bola Sepak ASEAN (AFF) 2018, bawah 19 tahun (B-19) berjaya membawa pasukan ini ke final.

Skuad kendalian Bojan Hodak ini akan beraksi sekali lagi di Stadium Gelora Delta Sidoarjo, apabila memperoleh kerjayaan menerusi sepakan pelnati 3-2 selepas aksi sebenar separuh akhir tamat 1-1.

Bagaimanapun, pemain Malaysia berdepan detik cemas apabila diserang penyokong tuan rumah di akhir perlawanan sehingga menyebabkan mereka diminta untuk berlari menuju ke bilik persalinan bagi tujuan keselamatan.

Menurut laporan Berita Harian, Bojan Hodak menyatakan bahawa pasukan kendaliannya dan pengawai pasukan diserang bertubi-tubi apabila dibaling botol minuman dan batu oleh penyokong Indonesia.

“Mereka (penyokong Indonesia) membaling botol minuman dan batu ke arah kami, mujur kami sempat lari keluar meninggalkan padang dengan segera. Kami bernasib baik tiada yang cedera” katanya ketika dihubungi pihak NSTP.

“Saya tidak tahu sama ada pihak pengurusan (Persatuan Bolasepak Malaysia) ada membuat aduan kepada pihak tuan rumah dan AFF. Memang kecewa perkara seperti ini masih berlaku.”

Bagaimanapun insiden ini langsung tidak menjejaskan semangat skuad B-19 untuk membuat persiapan dalam pertembungan dengan Myanmar bagi memburu kejuaraan pertama selepas gagal dalam lima aksi final sebelum ini.

Skuad B-19 dijangka menentang Myanmar Sabtu ini dalam aksi final yang dijangka berlangsung pada jam 4.30 petang. Ini merupakan kali keenam Skuad B-19 layak ke final selepas hanya bergelar naib juara tahun lepas.


Pengasuh Adam Rayqal Mengaku Tidak Bersalah

Baru-baru ini kes bayi dibunuh dan diletak di bahagian sejuk beku mendapat perhatian ramai.

Mangsa Adam Rayqal Mohd Sufi, berusia 5 bulan, dipercayai dibunuh oleh pengasuhnya yang baru sahaja seminggu ditinggal bersama pengasuh terbabit.

Suspek yang dikenali sebagai Noor Aqilah Abd Rahman, 33, di dakwa di Mahkamah Sesyen hari ini, atas dua tuduhan yang menyebabkan kecederaan di kepala dan tuduhan ke dua iaitu melupuskan mayat mangsa awal bulan ini.

Suspek bagaimanapun tidak mengaku bersalah dan meminta untuk dibicara sebaik sahaja pertuduhan terhadapnya dibacakan jurubahasa di hadapan Hakim Syafeera Mohd Said.

Berdasarkan kertas pertuduhan, Noor Aqilah sebagai orang yang menjaga Adam Rayqal di dakwa menganiaya mangsa sehingga menyebabkan kecederaan di kepala kanak-kanak berkenaan.

Suspek bagaimanapun di dakwa mengikut Seksyen 31(1)(a) Akta Kanak-kanak 2001, yang memperuntukkan hukuman penjara maksimum 20 tahun atau denda atau kedua-duanya.

Suspek juga turut dituduh melupuskan mayat bayi lelaki berkenaan dengan niat menyembunyikan kematian mangsa supaya terlepas daripada hukuman dan dia turut di dakwa mengikut Seksyen 201 Kanun Keseksaan, yang boleh dihukum penjara maksimum tiga tahun dan denda.

Kedua-dua perbuatan itu dilakukan tertuduh di rumah sewanya, di Jalan Nakhoda Kiri 3, Batu Caves antara jam 6.20 petang dan 6.50 petang, 3 Julai 2018.

Awal bulan ini, pengasuh kepada bayi berusia 5 bulan ini, mendakwa bahawa bayi lelaki tersebut telah dilarikan oleh seorang lelaki dari rumah wanita berkenaan sehingga menyebabkan ibu bapa bayi, Mohd. Sufi Naeif Mohd. Fauzi, 28, dan Farrah Madihah Othman, 28, membuat laporan polis.

Bagaimanapun, penipuan suspek terbongkar selepas memberi keterangan yang meragukan pihak polis.


3 Sebab Kosmetik Timbang Sangat Bahaya

Anda perasan tak setiap hari semakin banyak lambakan produk kecantikan hadir di pasaran tapi masalahnya produk-produk ini belum tentu lagi selamat untuk pengguna. Malah sebelum ini ada saja pengguna yang mengalami perkara yang tidak diingin selepas memakai produk sedemikian.

Lebih popular dengan gelaran kosmetik timbang di laman sosial, memang terdapat pelbagai perkara bahaya jika pengguna terus memakai produk tersebut. Kemaruk sangat ingin cantik sampai sanggup buat apa saja. Muka bukannya boleh diganti-ganti.

Mari kami kongsikan beberapa perkara yang anda perlu tahu mengenai bahaya kosmetik timbang.

Inilah yang paling ditakuti oleh golongan wanita. Wajah bukannya boleh ditukar ganti. Sekali muka naik keradangan melampau atau mengelupas teruk, memang menangis tak berlagu jawabnya.

Bila wajah sudah kelihatan teruk, maka kita pastinya ingin mencari jalan penyelesaian bagi mendapatkan kembali kulit muka yang elok. Maka dengan itu duit pun kembali mengalir dengan mencuba pelbagai produk kosmetik lain pula sedangkan belum tentu memberi kesan terbaik.

Mungkin nampak remeh namun inilah masalah yang dihadapi oleh setiap wanita yang pernah mengalami kerosakan wajah akibat penggunaan kosmetik yang tidak diketahui bahannya secara mendalam dan terperinci.

Jika anda sedar dengan perkara sebegini, pelbagai langkah penjagaan dan juga pencegahan. Peka dengan perkara ini, Watsons hadir dengan produk yang mampu mengembalikan keyakinan dalam diri anda. Punyalah mereka prihatin, Pure Beauty Illuminating Urban Shield ini sebenarnya sejak dari awal akan melindungi anda daripada pencemaran udara.

Mari kami kongsikan 3 sebab utama yang menarik berkaitan Pure Beauty Illuminating Urban Shield:

Pure Beauty Illuminating Urban Shield adalah produk yang memberi perhatian yang sangat terbaik dan melindungi wajah anda daripada pencemaran seharian lagi-lagi yang tinggal di kawasan bandar.

Hadir dengan kombinasi pelembap, serum dan juga krim pelindung matahari, produk keluaran Korea ini telah pun melepasi ujian klinikal malah turut mendapat peratusan kepuasan hati yang tinggi daripada pengguna. Tak percaya? Anda nilai sendiri.

Selain mendapat kepercayaan dan saranan dermatologist dari Korea sendiri, Pure Beauty Illuminating Urban Shield dalam masa yang sama berdiri setaraf dengan jenama antarabangsa yang lain. Fokus kepada melindungi wajah daripada tompok-tompok hitam berpunca daripada kesan teruk pencemaran setiap hari, ia juga turut mengembalikan keremajaan wajah.

Malah, barisan produk Pure Beauty yang ekslusif hanya di Watsons ini juga adalah bebas daripada alkohol kerana menggunakan bahan berasaskan tumbuhan sekaligus membuatkannya sesuai untuk digunakan oleh semua jenis kulit.

Bagi anda yang ingin mendapatkan set lengkap Pure Beauty Illuminating Urban Shield ini, ia hadir dengan 2 pelembap wajah, 2 serum dan juga krim pelindung cahaya matahari.

Serum Illuminating Urban Shield Radiance berkesan dalam membantu anda untuk merawat kulit yang rosak selain turut mendapatkan tona wajah sekata, manakala lluminating Urban Shield Capsule Essence pula bertindak untuk membantu mencerahkan wajah secara semulajadi.

Gel Illuminating Urban Shield Water pula memastikan kelembapan kulit serta memberikan kesan cerah anda dan Krim Illuminating Urban Shield Radiance pula membuatkan kulit kelihatan lebih menyerlah.

Sementara itu, Illuminating Urban Shield Sun Protector SPF 50+ PA++++ pula adalah untuk melindungi anda daripada sinaran terus matahari kepada kulit anda. Penting ini untuk memastikan kulit anda tidak kering dan kelihatan tidak bermaya.

Barisan kosmetik Pure Beauty sebelum ini turut mendapat perhatian kerana keberkesanannya yang terbukti. Bijaklah berbelanja dalam mendapatkan wajah yang sempurna. Selagi boleh jauhilah produk kosmetik timbang dan buatlah pilihan yang bijak demi kecantikan diri yang tidak boleh ditukar ganti ini.

Apa tunggu lagi, jika tiada masa untuk terjah Watsons berhampiran anda, dapatkan sahaja di sini – https://goo.gl/yk2wGF dan jika anda tidak mahu ketinggalan sebarang perkembangan berkaitan Pure Beauty, jangan lupa ikut mereka di FACEBOOK dan juga INSTAGRAM.


Jurukamera Sempat Rakam Aksi Dirinya ‘Diserang’ Pemain Croatia

Perasaan gembira terpancar di wajah pemain bola sepak Croatia yang meraikan kejayaan mereka selepas menjarikan gol kedua kepada England pada separuh akhir Piala Dunia.

Rata-rata pemain Croatia melompat ke atas badan rakan sepasukan mereka dan siapa sahaja yang berada dekat dengan mereka bagi meraikan kemenangan yang berpihak kepada pasukan ini.

Bagaimanapun situasi kegembiraan yang tidak dapat dikawal itu membuatkan seorang juru kamera terperangkap dalam kelompok pemain Croatia.

Hal ini terjadi apabila salah seorang pemain pasukan tersebut meluru ke arahnya dengan gembira.

Seorang jurukamera yang dikenali sebagai Yuri Cortez, bekerja untuk AFP Mexico seperti biasa akan ditempatkan di tepi padang bagi merakam detik indah dalam perlawanan itu.

Cortez yang tidak mahu terlepas untuk merakam detik gembira itu meskipun beliau berada dalam keadaan di bawah pemain Croatia, bertindak mengambil gambar pada jarak yang dekat dan akhirnya memberikn hasil yang sangat memuaskan.

Perkara ini mendapat perhatian agensi berita AFP yang memuat naik foto itu di Twitter berserta caption “Inilah keadaannya bila anda berada dengan pemain Croatia yang meraikan #WorldCup.”

Bagaimanapun agensi berita itu memberi jaminan bahawa jurukamera itu berada dalam keadaan baik: “Jangan risau, Yuri dalam keadaan baik.”

Cortez juga tidak melepaskan peluang merakamkan saat-saat seorang pemain menghulurkan tangan untuk membantunya bangun dari padang.


Bella Dally Bangga Baju ‘Tersama’ Dengan Pengasuh Che Ta

Semalam kecoh di media sosial gambar pelakon Rozita Che Wan sekeluarga bersama pengasuhnya. Apa yang menjadi perhatian apabila baju yang dipakai oleh pengasuhnya ‘tersama’ dengan salah seorang selebriti iaitu Bella Dally yang turut hadir ke majlis berkenaan.

Rata-rata netizen memuji Che Ta yang tidak berkira dengan pekerjanya. Melihat layanan baik Che Ta pada pekerjanya, ada yang menawarkan diri untuk bekerja dengan Che Ta kerana menjadi seorang pengasuh pun boleh berpakaian cantik.

Namun tidak kurang juga ada yang menghentam Che Ta kerana dikatakan riak dengan menulis kepsyen seperti itu. Kata netizen lagi, tidak perlu beritahu perkara tersebut di media sosial  kerana ia dilihat seolah-olah mahu menyindir selebriti tersebut.

Tidak kurang juga ada segelintir netizen mengatakan pasti Bella Dally berasa malu kerana bajunya sama dengan pengasuh anak Che Ta.

Bagi Bella Dally pula, sebagai duta Ariani dia meluahkan rasa bangga kerana baju yang digayakan olehnya itu mampu dimiliki oleh setiap wanita tanpa mengambil kira status seseorang.

Apa pun, jawapan dari Bella Dally memang cukup terbaik dan matang. Biasalah bila baju tersama dan paling penting kedua-dua mereka cantik memakai busana tersebut.


“Pantang Tengok Laki Orang Elok Sikit, Mula Nak Rampas”

Pelakon Rozita Che Wan antara selebriti yang lantang bersuara lebih-lebih lagi dalam isu rumahtangga. Sebelum ini Che Ta pernah memberitahu secara jujurnya dia sangat bencikan wanita yang merampas suami orang.

Baru-baru ini Che Ta mendedahkan dia menerima banyak mesej dari pengikut di media sosial yang menjadikannya sebagai tempat mengadu menceritakan kisah rumah tangga mereka.

Che Ta turut meluahkan rasa geram apabila ramai wanita sekarang suka sangat merampas suami orang yang berwajah tampan. Lebih mengeruhkan keadaan, ramai juga lelaki yang sudah berkahwin juga gemar melayan wanita ‘gatal’ seperti itu.

Tambah Che Ta lagi, dia merasakan dirinya seperti menteri pembangunan wanita apabila menerima perkongsikan cerita rumahtangga dari netizen.

Rata-rata pengikutnya di media sosial terhibur dengan status tersebut. Ada juga berpendapat Che Ta sesuai dicalonkan untuk jawatan tersebut pada Pilihan Raya Umum akan datang.


"Tiada Dua Wak Doyok Dalam Dunia Ini"

Baru-baru ini hebat Wak Doyok dikecam selepas rakan kongsinya, Asyraf Mazlan mengeluarkan bukti mengatakan beliau sebenarnya pemegang saham terbesar jenama Wak Doyok, dan bukan pembantu peribadi seperti didakwa Wak.

Tidak tahan dengan kritikan ramai, Wak tampil mempertahankan diri. Jelasnya, bukti-bukti nama syarikat yang dikemukakan Asyraf hanyalah untuk menentukan peratusan keuntungan, dan bukan hak mutlak jenama beliau.

“Tapi fikirlah sejenak, tidak munasabah dan tak masuk akal langsung apabila dia mendakwa dan menuntut memiliki hak imej, hak cipta, hak reka dan hak keatas diri saya? Saya masih belum mati untuk dia mewarisi hak-hak saya”

“Tiada dua Wak Doyok di dunia ini. Syarikat tersebut hanyalah untuk menentukan peratusan keuntungan yang dikongsi bukan keatas apa yang mutlak kurniaan diri saya. Samada syarikat tersebut ditubuhkan berdasarkan persetujuan saya, masih belum lagi saya boleh komen,” jelasnya.

Bagaimanapun Wak tetap ingin menyelesaikan kemelut ini secara baik biarpun berasa seperti ditikam belakang oleh Asyraf yang sudah dianggap seperti adik kandungnya sendiri. (rtky/w)


Haqiem Rusli Lebih Tenang Lepas Buang Tabiat Lama

Selepas seminggu sidang media mengenai isu despresi diadakan, Haqiem Rusli memberitahu dirinya kini lebih tenang untuk berdepan dengan kritikan netizen. Kata Haqiem lagi, dia tidak mahu memikirkan lagi tentang hal sebelum ini.

“Saya tak mahu lagi fikir situasi lepas dan dalam usaha menjadi individu yang lebih baik. Saya kini lebih tenang. Buat masa ini saya kurangkan aktiviti pentas dan banyak menghadiri program bual bicara mengenai isu depresi,” katanya kepada Xtra.

Haqiem juga mengakui sikapnya sebelum ini yang gemar membuat carian namanya di media sosial dan membaca komen-komen negatif punca dirinya tertekan.

“Salah saya. Kalau dulu saya suka cari nama sendiri di Twitter dan baca komen orang tentang saya. Dalam masa sama, saya ambil serius. Bagaimanapun saya tidak akan memadam laman sosial dan akan terus berkongsi maklumat dan perkembangan terkini saya,” katanya lagi.

Dalam masa sama, Haqiem turut meluahkan rasa syukur kerana peminat dan rakan-rakan tidak berhenti memberikan bantuan dan sokongan emosi kepadanya.


Ziana Zain Maafkan Segala Kesilapan Bekas Suami

Sah bercerai talak satu semalam, Ziana Zain sudah memaafkan bekas suaminya, Armin Zahrin atas apa yang berlaku sepanjang perkahwinan mereka. Malah Ziana lega akhirnya proses penceraian mereka berakhir.

“Saya tidak pandai simpan dendam. Saya bukan orang jenis begitu. Saya bersyukur semuanya selesai dengan tenang dan aman hari ini. Syukur kepada Allah berkat kesabaran saya semuanya selesai dengan baik dan tenang”

Semalam Ziana ketika bercakap kepada media turut dalam linangan air mata dan mengharapkan jalan beliau sekeluarga selepas ini dipermudahkan. Selain itu, Ziana turut mengegaskan tiada perasaan dendam terbuku dalam hatinya.

“Sukar untuk saya tafsirkan air mata ini. Apa-apa pun, sama-sama doakan yang terbaik untuk hari mendatang. Bagi pihak keluarga, saya ucapkan terima kasih kepada semua pihak yang berdoa,” jelasnya kepada Berita Harian Online.

Dalam prosiding yang berlangsung semalam, Ziana turut ditemani adiknya, Anuar Zain yang bersyukur segalanya dipermudahkan dan berjalan dengan lancar. Semoga pasangan ini tabah menghadapi dugaan besar ini. (rtky/w)


Armin, Ziana Zain Sah Bercerai Talak Satu

Kemelut rumahtangga penyanyi Ziana Zain akhirnya bertemu titik noktah apabila suaminya, Armin Zaharin Ahmad melafazkan cerai talak satu hari ini. Armin membuat lafaz itu pada pukul 2.45 petang dihadapan Hakim Syarie, Mohd Nizar Mohtar di Mahkamah Rendah Syariah Shah Alam.

Menurut Ziana, dia sudah lama memaafkan bekas suami di atas apa yang berlaku sepanjang perkahwinan mereka dan turut meluahkan rasa syukur.

“Saya tidak pandai simpan dendam. Saya bukan orang jenis begitu. Saya bersyukur semuanya selesai dengan tenang dan aman hari ini.

“Syukur kepada Allah berkat kesabaran saya semuanya selesai dengan baik dan tenang. Sukar untuk saya tafsirkan air mata ini. Apa-apa pun, sama-sama doakan yang terbaik untuk hari mendatang,” katanya kepada BH Online.

Sebelum ini dunia hiburan dikejutkan dengan berita suami Ziana Zain, Armin Zaharin ditahan kerana memukul anaknya.

Pasangan itu mendirikan rumah tangga pada Mei 1998 dan dikurniakan empat cahaya mata, Muhammad Aiman, 19, Muhammad Ammar, 14, serta pasangan kembar, Muhammad Ariel dan Siti Nur Kaseh, 9.


Memey Suhaiza, Norman Hakim Selamat Timang Anak Perempuan

Tahniah diucapkan kepada Norman Hakim dan juga isteri, Memey Suhaiza kerana telah selamat menimang cahaya mata perempuan. Berita gembira tersebut dikongsikan Norman melalui akaun Instagram miliknya.

“Marhaban Ya Baby Girl. Izinkan papa mencium bau-bauan syurga,” tulis Norman ringkas yang pastinya gembira tidak terhingga di atas kurniaah terindah tersebut.

Ternyata perkara tersebut turut menggembirakan peminat mereka ini dan ruangan komen Norman dihujani dengan ucapan tahniah dan juga kesyukuran di atas kelahiran ahli keluarga baru pasangan ini.

Semoga segala urusan dipermudahkan dan pastinya kelahiran cahaya mata baru ini akan menambah lagi seri serta memeriahkan lagi keluarga pasangan ini. (rtky/s)


Memey Suhaiza Mohon Maaf Sebelum Bersalin

Meniti jam sahaja lagi untuk melahirkan cahaya mata ketiganya, Memey Suhaiza memohon maaf kepada umum, andai ada kesilapan secara sedar atau tidak. Selain itu, Memey juga memohon doa peminat agar beliau selamat melahirkan bayinya.

Menerusi akaun Instagram, Memey berkongsi dirinya yang sudah selamat sampai di hospital dan doktor mengesahkan beliau sudah bersedia untuk melahirkan anak berserta dengan foto bersama suami, Norman Hakim.

Bakal melahirkan bayi perempuan, Memey terkejut apabila diberitahu sudah bersedia untuk bersalin kerana tidak merasa sebarang simptom untuk beranak. Di ruangan komen pula, ramai mendoakan pasangan ini selamat melahirkan bayi.

Kami doakan perjalanan melahirkan bayi dipermudahkan buat Memey dan Norman. Semoga segalanya berjalan lancar belaka. Harap-harap nanti sudi-sudilah kongsikan wajah comel bayi ketiga ini. (rtky/w)


Aiman Tino Kongsi Petua Hadapi Cacian, Kecaman Netizen

Kecoh seketika industri hiburan negara dengan kisah pengakuan depresi penyanyi remaja Haqiem Rusli yang dikatakan sekadar gimik untuk pelancaran single terbarunya. Berikutan itu, Haqiem dikecam teruk oleh netizen dan rakan artis.

Baru-baru ini, penyanyi Aiman Tino memberitahu dia juga turut terkesan dengan isu tersebut. Baginya, bukan mudah untuk bergelar selebriti kerana setiap tindak tanduk akan menjadi perhatian ramai. Pasti ramai masih ingat lagi di awal penglibatan Aiman dia sering dicaci, dimaki kerana popularitinya yang luar biasa.

Aiman mengakui dia pernah berasa tertekan apabila sentiasa menjadi bahan kecaman, namun dia tidak menghiraukan komen netizen dan banyak meminta nasihat daripada orang terdekat.

“Tipulah kalau cakap saya tidak terkesan membaca komen orang yang kebanyakannya semua mengutuk saya. Memang ada rasa tertekan sedikit tetapi tidaklah sampai depresi.

“Apa yang saya lakukan untuk menghindarkan diri daripada terpengaruh dengan perkara negatif sebegitu adalah tidak mengendahkannya selain banyak meminta nasihat daripada ibu bapa kerana mereka orang yang paling memahami diri kita saat suka dan duka,” katanya kepada Kosmo.

Kata Aiman lagi, jika sebelum ini dia terkilan apabila dikecam tanpa sebab, namun baginya gosip negatif tersebut mampu menaikkan lagi namanya.

“Tapi itu dululah. Lama-lama, apabila baca komen netizen contohnya, saya sudah tiada rasa apa-apa. Kelakar pun ada juga kerana mereka sanggup menghabiskan masa untuk kita.

“Secara tidak langsung sebenarnya ia membantu nama kita untuk dikenali. Jadi, sebagai artis kita juga perlu hargai perkara negatif sebegini sebab ia salah satu daripada proses kehidupan,” katanya.


Datuk Vida Didakwa Menipu, Perguna Sekolah Agama?

Nama Datuk Seri Vida tidak perlu diperkenalkan lagi. Bukan saja seorang usahawan yang berjaya malah terkenal dengan sikapnya yang pemurah dan selalu membuat amal kebajikan. Umum mengetahui DSV sering menderma kepada pusat kebajikan, sekolah tahfiz dan pusat anak-anak yatim.

Tahun lalu, beliau menyatakan hasratnya untuk membuka sebuah pusat tahfiz di Tanah Merah, Kelantan.Boleh dikatakan ramai yang menjadikan DSV sebagai idola dan mahu berjaya sepertinya.

Namun baru-baru ini ada kisah yang tidak sedap didengar mengenai jutawan kosmetik ini apabila Datuk Vida didakwa mempergunakan sekolah agama demi kepentingan beliau sendiri.

Menerusi Facebook, sebuah laman komuniti mendedahkan skandal DSV yang dikatakan mempergunakan sebuah sekolah agama di Terengganu. Turut didedahkan sekolah agama tersebut telah menjadi stokis produk keluaran DSV.

Menerusi pendedahan itu lagi, sekolah akan menerima habuan jika stok tersebut dapat dihabiskan. Namun stok tidak dihabiskan, maka tiada habuan untuk sekolah.

Laman komuniti itu juga mendakwa DSV seorang penipu dan bukanlah individu yang layak untuk dijadikan idola kepada pelajar. Malah DSV turut didakwa menipu mengenai sijil kelayakan dan pergunakan sekolah agama untuk mengambil kesempatan.

Sejak pendedahan tersebut tular di media sosial, tiada lagi penjelasan daripada Datuk Vida. Apa pun kita dengar dulu jawapan dari DSV sendiri sebelum membuat sebarang spekulasi.


Fattah Amin Sambung Pengajian Ke PHD

Selepas kontroversi kelab peminat dibubarkan, Fattah Amin agak menyepi di radar dunia hiburan selain menghabiskan masa bersama isteri. Rupa-rupanya Fattah kini sibuk menyambung pelajaran di peringkat PHD.

Menerusi perkongsian di Instagram, Fattah memuat naik gambar dirinya sedang menulis nota di dalam kelas di sebuah universiti. Ramai memuji sikap aktor terbabit yang bukan hanya bersandar pada rupa tapi beauty with brain.

Kegigihan Fattah meneruskan pengajian biarpun sudah berada dalam populariti mendapat pujian peminat yang rata-rata menjadikan beliau inspirasi untuk mengejar ilmu. Samapaikan ada yang mahu mendaftar di pusat pengajian sama!

Dalam ruangan komen, ramai menyokong hasrat Fattah dan mendoakan beliau berjaya menggenggam sijil PHD. Harap-harap pelajar sekelas Fattah fokus apa yang diterangkan lecturer di depan ya! (rtky/w)


Netizen Tertipu, Ifa Raziah & Sheeda Hanya Propa

Kecoh seketika laman sosial gara-gara satu video yang membabitkan dua penyanyi dangdut iaitu Ifa Raziah dan juga Sheeda bertegang lidah. Mungkin ada yang kenal atau mungkin ada yang tidak kenal. Namun apa yang menarik, video tersebut sebenarnya hanyalah lakonan semata-mata.

“Memang kami dah lama tidak bertegur sapa sebelum ini tapi kami sudah pun berdamai. Kami hanya bergurau jadi korang semua jangan nak serious sangat okay,” jelas Sheeda melalui muatnaik di laman sosial tersebut.

Setelah puas peminat dan juga warga laman sosial lain yang turut menyibuk meninggalkan ribuan komen, Sheeda kemudiannya memuatnaik video terbaru yang menampilkan mereka kembali berbaik semula selain turut menyatakan apa yang dikongsikan sebelum ini hanyalah lakonan semata.

Perkara itu sebelum ini dihangatkan lagi dengan kenyataan Ifa sendiri yang menyatakan bahawa dia telah membuat laporan polis berkaitan kejadian tersebut namun sehingga kini setelah video tersebut dimuatnaik tidaklah diketahui sejauh mana kenyatannya itu.

Nampaknya pelbagai cara promosi dan gimik digunakan oleh selebriti tanah air ketika ini demi mempromosikan apa jenis drama mahu pun produk. Apa yang pasti, ternyata segelintir warga laman sosial yang tertipu bengang dengan lakonan tersebut. (rtky/s)


10 Tahun Sabar, Adam Corrie Selamat Timang Anak Sulung

Tahniah buat keluarga Adam Corrie kerana telah selamat menimang cahaya mata sulung. Perkara tersebut dikongsikan pelakon yang terkenal dengan watak gangster ini melalui muatnaik di Instagram. Ternyata berita baik itu turut mendapat reaksi positif peminat yang memahami penantian pasangan ini.

“Alhamdulillah, bidadari saya sudah selamat melahirkan BabyLee tadi. Jutaan terima kasih yang mendoakan kesejahteraan kami,” tulisnya ringkas di Instagram.

Menurut Harian Metro, Adam (50 tahun) dan isterinya, Fazema Mohd Fuad (40 tahun) mendirikan rumahtangga pada 2008. Setahun sebelum itu, Adam selamat memeluk Islam.

Sebelum ini, Adam pernah berkongsikan mengenai kehamilan isterinya pada bulan Mac lalu. Semoga kehadiran cahaya mata lelaki yang baru disambutnya petang tadi di sebuah hospita swasta bakal menambah lagi seri rumahtangga pasangan ini. (rtky/s)


"Perkahwinan Bukan Jaminan Saya Bahagia"

Dikala rakan seperjuangan sudah ramai berumah tangga, Fathia Latiff tidak melihat perkahwinan menjaminkan kebahagiaan. Malah, jelasnya perkahwinan juga bukan menjadi keutamaan beliau buat masa ini.

BACA: Bergelar Doktor Usia 25 Tahun, Adik Fathia Latiff Dipuji Ramai

“Bukan saya tidak percaya pada institusi perkahwinan tetapi pengalaman gagal dalam percintaan sebelum ini banyak mengajar dan mematangkan diri. Biarlah saya hidup sendirian dulu sehinggalah bertemu dengan lelaki yang tepat”

“Jika dulu, saya yang mengejar cinta lelaki tetapi kini tidak lagi. Selepas adik perempuan berkahwin, pastinya emak juga mahu melihat saya berumah tangga. Saya pula sebaliknya melihat perkahwinan bukan keutamaan buat masa sekarang,” jelasnya.

Bagi Fathia, beliau lebih sanggup hidup sendirian daripada hati dikecewakan lagi seperti sebelum ini. Beliau juga berpendapat, mungkin lelaki takut mendekatinya kerana beliau terlalu serius dalam bekerja.

Macam kedengaran trauma disitu. Harapnya Fathia tidak putus asa lama-lama, pasti ada jejaka diluar sana sudi mengisi kekosongan dan kekecewaan hati itu. (rtky/w)


Dulu Selekeh, Sekarang Cik B Ada Merceds Benz

Memang untung menjadi anak kepada jutawan! Begitulah keadaanya apabila Datuk Seri Vida menghadiahkan sebuah kereta mewah, Mercedez Benz CLK yang berharga setengah juta kepada anaknya, Cik B yang baru berusia 13 tahun.

Hadiah tuk Cik.B.. Merz . Tag kawan kawan yg nak beli kereta cenggini

A post shared by  Dato' Seri Dr. Hajah Vida (@datoserivida) on Jul 10, 2018 at 10:50pm PDT

Perkongsian itu dimuat naik sebentar tadi di Instagram milik usahawan itu, menunjukkan Cik B mencuba kereta barunya itu. Jelas Vida, anaknya menginginkan kereta Mustang sebagai hadiah hari jadi namun beliau memilih untuk memberi Mercedes dahulu.

Bagaimanapun tindakan Vida menghadiahkan kereta mewah kepada anaknya yang masih muda menimbulkan perbalahan di ruangan komen. Ada yang menganggap Cik B terlalu muda untuk membawa kereta itu kerana tidak mempunyai lesen memandu.

Ada juga mendakwa sikap Vida itu hanya ‘merosakkan’ lagi anaknya dengan limpahan kemewahan pada usia muda. Mungkin tidak lama lagi Cik B bakal memiliki lesen memandu, apalagi bila kereta sudah ada! (rtky/w)


Ifa Raziah Buat Laporan Polis Disentuh Sheeda

Semalam, video gaduh mulut melibatkan pelakon Ifa Raziah dan penyanyi dangdut Sheeda tular di media sosial dan menjadi bualan ramai. Video yang dimuat naik di akaun Instagram Sheeda itu menjadi tanda tanya apakah kemelut sebenarnya yang berlaku di antara kedua-dua bintang dangdut itu.

Video tular berdurasi 39 saat itu kedengaran Sheeda menempelak Ifa Raziah dengan mengatakan pelakon itu bercakap mengenai dirinya dibalakangnya. Menerusi video tersebut, turut dilihat Sheeda sedang mengejar Ifa Raziah dan menarik lengannya di sebuah parkir.

Bersemuka tak berani pulak,perempuan plastik..suka buat hal..kena bg pengajaran supaya dia insaf.. Pandai pulak ko lari dan buat2 tak nampak,belakang aku. . semua orang ko canang cerita memburuk2kan aku..Sekarang biar semua org tahu kau penakut!!!!! Penipu!!!!Ini jawapannya .. @niksyafiq87 @sheedadanz #Perempuanpropa

A post shared by  Sheeda (@sheedadangdutofficial) on Jul 10, 2018 at 6:34am PDT

Susulan insiden tersebut, hari ini Ifa memberitahu dia akan membuat satu laporan polis kerana disentuh. Menurut Ifa, laporan itu dibuat berikutan tindakan Sheeda yang menyentuh dirinya terlebih dahulu.

“Saya di balai polis buat laporan. Siapa yang sentuh dia yang salah,” kata Ifa kepada Sinar Harian.

Sehingga kini masih tiada penjelasan lanjut dari Sheeda mengenai insiden berkenaan. Mungkin ada perselisihan faham yang berlaku dan diharap dapat diselesaikan secara baik.


Sofi Jikan Tiada Tawaran Berlakon, Ramai Kawan Lari

Awal tahun lalu, industri hiburan tanah air dikejutkan dengan berita penahanan pelakon, Sofi Jikan yang didapati positif ganja dan dikatakan antara invdividu yang didakwa menganaiya Farid Kamil.

Selepas peristiwa hitam tersebut, Sofi mendedahkan buat masa ini dia tidak mahu bertentang mata dengan Farid walaupun ada beberapa rakannya mahu mempertemukannya dengan aktor tersebut dan Farid pernah cuba berhubung dengannya.

“Diakui ada beberapa rakan nak pertemukan kami, tetapi saya tidak berminat. Malah, Farid juga ada menghubungi tapi saya tak jawab. Terus-terang cakap, saya masih belum boleh terima apa yang dia lakukan terhadap saya. Saya macam tak percaya dia sanggup buat seperti itu. Disebabkan tindakannya itu, saya hilang segala-galanya,” katanya kepada KopiPlanet.

Susulan kontroversi itu, Sofi akui dia tidak menerima sebarang tawaran berlakon malah beberapa projek yang telah dijanjikan untuknya dibatalkan.

“Selepas timbul kes berkenaan saya tidak mendapat sebarang tawaran berlakon. Kalau ada pun, pihak terbabit batalkan. Malah, beberapa projek yang dipersetujui sebelum ini mengarahkan saya untuk menulis surat dengan alasan saya menarik diri.

“Saya juga tidak boleh terbabit dalam sebarang program di kaca televisyen. Saya tidak pasti sama ada nama disenarai hitam kerana tidak ada hitam putih. Saya pula jenis malas nak bertanya dan tidak suka merungut. Nak buat saya, buatlah.

Menurut Sofi lagi, ramai kawan-kawannya juga menghilangkan diri selepas insiden tersebut, namun dia tidak menyalahkan sesiapa dan cuba berfikiran positif.

“Dalam masa sama, kawan juga ramai lari. Kalau saya hubungi atau menghantar mesej, mereka tidak jawab. Dari situ, baru saya tahu siapa kawan dan lawan. Mungkin mereka tidak mahu terbabit dengan saya, jadi tidak ada siapa mahu berkawan dengan saya,” ujarnya lagi.


“Tak Cari Kekasih, Saya Nak Cari Calon Isteri Terus”

Nama penyanyi Khai Bahar tidak perlu diperkenalkan lagi. Dia antara penyanyi muda berbakat yang sentiasa menjadi perhatian ramai. Apa saja lagu single yang dikeluarkan pasti akan mendapat sambutan luar biasa.

Bukan saja memiliki suara yang sedap didengar malah memiliki rupa paras kacak yang menjadi idaman gadis-gadis. Rasanya 1.3 juta pengikut di Instagram majoritinya dikalangan wanita.

Pasti ramai gadis di luar sana nak tahu ciri-ciri gadis idaman yang Khai Bahar impikan. Menurut Khai, dia masih lagi tidak mempunyai kekasih dan tak minat cari kekasih. Rupanya ini sebabnya kenapa Khai masih lagi belum berpunya.

“Kekasih rasanya tak cari, saya nak cari calon isteri terus. Kriteria gadis idaman, seorang yang penyayang, menghormati ibu bapa dan seorang pendengar yang baik,” katanya kepada mStar Online.

Khai turut menyenaraikan beberapa sikap manusia yang kurang disenangi olehnya antaranya mereka yang ego, pemarah dan penipu.

Sebelum ini Khai pernah mendedahkan dia seorang yang mudah jatuh cinta. Ciri-ciri yang perlu ada pada bakal suri hatinya ialah seorang yang pandai memasak.


Wak Doyok Menipu Lagi, Rakan Kongsi Dedah Hal Sebenar?

Sebelum ini, nama Wak Doyok menjadi perhatian pengguna media sosial selepas memuat naik gambar koleksi ‘kasut-kasutnya’. Namun seorang pengguna Twitter mendedahkan gambar yang dikongsi oleh Wak serupa dengan carian Google. Selepas dikecam teruk, Wak menjelaskan dia sendiri tidak menyatakan kasut itu miliknya

Terbaru, Wak dituduh menipu lagi dan kali ini melibatkan ikon fesyen dan usahawan terkenal, Asyraf Mazlan yang pernah dikaitkan bercinta dengan Elfira Loy.

Menerusi Instagram, Wak memuat naik gambar bersama Asyraf dan memberitahu bahawa Asyraf yang  merupakan pembantu peribadinya tidak lagi berkhidmat untuknya.

Kenyataan tersebut mengejutkan netizen kerana Asyraf bukanlah pembantu peribadi yang didakwa oleh Wak, sebaliknya merupakan pemegang saham terbesar dalam perniagaan jenama produk Wak Doyok.

Berikutan kenyataan Wak yang dilihat agak bercanggah, Asyraf Mazlan mendedahkan perkara sebenar dan bukti bahawa dia adalah pemegang saham terbesar dalam perniagaan Wak. Turut tertera nama Datuk Aliff Syukri merupakan pemegang saham bersama.

Menerusi Instagram, Asyraf Mazlan turut sertakan maklumat pemegang saham dan mengatakan mana mungkin gaji pembantu peribadi lebih besar.  Asyraf juga memeritahu, dia merupakan pemegang saham majoriti Empire AMWD Sdn Bhd.

Adakah ini hanya gimik pemasaran semata-mata, atau mungkin ketika ini kedua-dua mereka ada perselisihan faham? Apa pun diharap kedua-dua mereka dapat selesaikan masalah dengan baik memandangkan masing-masing memiliki perniagaan bersama.


Ceramah Disekat, Ustaz Kazim Mahu Jual Pusat Tahfiz

Dalam kemaskini terbaru menerusi Facebook baru baru ini, peceramah bebas terenal Ustaz Kazim Elias menyatakan hasrat untuk melepaskan atau menjual Kompleks Darul Barakah yang menjadi pusat tahfiz kendalian beliau selama ini.

Ustaz Kazim Elias mendakwa ada usaha dari pihak tertentu yang mahu menyekat beliau dari terus memberikan ceramah sekaligus menjejaskan peruntukan untuk pusat tahfiz itu yang selama ini bergantung kepada bayaran hasil ceramah beliau.

“Pembiayaan sekolah ini adalah dari hasil kuliah dan ceramah saya setiap hari Kalau ada usaha menyekat ceramah bagaimana saya ingin meneruskan sekolah yang memerlukan dana yg besar”

“Setiap hari memikir dan susah hati nasib pelajar pelajar daripada anak yatim, warga emas sehinggalah muallaf yang menetap dan belajar di sini. Kalau saya tak mampu lagi saya minta maaf banyak banyak,” tulis Ustaz Kazim Elias.

Pusat tahfiz itu kini ditawarkan kepada sesiapa yang berminat dengan harga permulaan RM5,000,000 yang pastinya boleh dirunding. Penceramah itu juga menghargai sebarang sumbangan ikhlas untuk meneruskan operasi pusat tahfiz itu. (rtky/m)


Gambar Lama Aiman Hakim Buat Netizen Pecah Perut

Lama dah kita tak dengar cerita tentang pelakon Aiman Hakim Ridza. Boleh dikatakan Aiman ni pelakon yang kurang kontroversi. Tapi kalau di televisyen banyak drama yang dibintangi olehnya, terbaru drama Pengantin 100 Hari.

Tidak dinafikan selain berbakat dalam lakonan, pelakon ini juga menjadi kegilaan ramai wanita kerana memiliki pakej yang lengkap. Mana tidaknya, orangnya tinggi lampai dan dikurniakan rupa paras yang elok.

Tapi bila diingat kembali di awal penglibatan selebriti dalam industri hiburan tanah air, memang berbeza betul penampilan mereka.

Terbaru, Aiman memuat naik gambar lamanya ketika berusia 22 tahun. Memang ramai yang pecah perut kerana terhibur melihat penampilan lamanya yang jauh berbeza dengan sekarang.

Rakan artis juga turut terhibur dan mengusik ‘rambut’ Aiman yang disamakan seperti rambut penyanyi Justin Bieber.

Rata-rata netizen tetap memuji Aiman seorang yang kacak walaupun ketika zaman muda dia belum lagi pandai bergaya.

Apa yang pasti penampilan seseorang itu berubah seiring dengan usia.  Lihat saja penampilan Aiman kini yang dilihat lebih matang dan bakal memasuki usia 30-an pada tahun hadapan.


“Caprice Sebenarnya Pakcik Bawang” – Zarina Anjouline

Sebut je nama Zarina Anjouline, ramai yang tahu pelakon ini sememangnya seorang yang lantang bersuara. Zarina juga seringkali tampil dengan pendapatnya mengenai isu yang berlaku di sekelilingnya.

Terbaru, Zarina mengkritik seorang artis rap yang popular melalui slot Bang Bang menerusi Instagramnya. Menurut Zarina lagi, Caprice adalah pakcik bawang yang sebenarnya kerana jihad yang dilaungkan tidak mencerminkan dirinya yang sebenar.

Menerusi Insta Stories tersebut mendapat pelbagai reaksi dan rata-rata netizen bersetuju dengan kenyataan Zarina. Ada yang beranggapan Caprice berlagak bagus sedangkan dirinya tidaklah sempurna mana.

Ada beberapa netizen mengatakan Caprice adalah pembuli siber yang sebenarnya walaupun dia antara selebriti yang terlibat dengan kempen memerangi gejala tersebut.

Tidak kurang juga ada yang membuka cerita mengenai sikap Caprice yang dikatakan memilih jika mahu berurusan.  Apa pun, kita nantikan pula jawapan balas dari Caprice.


Achey Suami Ringan Tulang, Bangun Malam Tukar Lampin

Nur Tiara, itulah nama anak anak angkat Achey dan juga isteri, Nor Hasanah Yahaya. Ketika ini, isteri Achey sedang dalam proses menjadi ibu susuan kepada anak angkat mereka itu yang berusia dua bulan. Tiara diambil menjadi anak angkat pasangan ini pada 6 Ramadan yang lalu.

“Alhamdulillah selepas mendapat pandangan daripada keluarga dan ahli agama kami sepakat untuk jadikan dia anak susuan agar tak timbul soal mahram apabila dia dewasa kelak. Sekarang masih dalam proses dan Alhamdulillah Allah pun permudahkan proses itu untuk isteri saya,” kongsinya kepada mStar Online.

Tambah Achey, Tiara sah menjadi anak angkat mereka dari segi undang-undang selepas membuat pendaftaran di Jabatan Pendaftaran Negara (JPN) dan Jabatan Kebajikan Masyarakat Malaysia (JKM).

Sementara itu bagi isteri Achey, ia merupakan pengalaman baru buat mereka dan katanya, Achey adalah seorang suami yang sangat ringan tulang dan sentiasa membantu dia menguruskan anak.

“Kalau Tiara terjaga malam, Achey yang bangun tukar lampin, buat susu… Alhamdulillah dia sangat membantu. Dari situ juga kami sama-sama dapat belajar kerana tidak pernah ada pengalaman tetapi semuanya dipermudahkan dan ramai membantu dalam memberi tip keibu-bapaan,” ujarnya. (rtky/s)


Gambar Sekitar Majlis Aqiqah Anak Aliff Syukri

Baru saja menimang cahaya mata keempat tempoh hari, Datuk Aliff Syukri dan isteri, Datin Nur Shahida telah mengadakan majlis aqiqah buat anak keempat mereka itu, Yusoff Al-Qardawi yang bertempat di istana milik usahawan itu.

Majlis yang ditata rias khas dari Rizalman untuk bilik Yusof itu memang tampak mewah sekali, ditambah dengan hiasan bilik anak kecil itu bak diraja. Bertemakan warna biru, Aliff juga turut mengadakan rumah terbuka sempena Aidilfitri.

Turut sama memeriahkan majlis cukur jambul usahawan itu, selebriti tanah air seperti Fasha Sandha yang memang rapat dengan Aliff. Selain itu dilihat juga Norman Hakim dan isteri yang sama hadir.

Dengan ini kami kongsikan beberapa gambar di sekitar majlis cukur jambul anak pasangan ini. Enjoice! (rtky/w)


Tauke Umum Bakal Bergelar Bapa

Membina mahligai perkahwinan tahun lalu, akhirnya Tauke berkongsi berita gembira apabila isterinya, Nadia Mohd Effendi telah hamil empat bulan. Dengan itu, Tauke memohon doa dari peminat semua buat mereka.

“Saya belum sempat berkongsi dengan sesiapa mengenai perkara ini. Namun, saya meminta orang ramai mendoakan yang terbaik buat saya dan isteri. Buat masa ini, isteri tidak meminta makanan yang bukan-bukan”

Bercerita pula mengenai proses kehamilan setakat ini, Tauke memberitahu buat masa ini isterinya tidak mengidam yang pelik-pelik lagi namun beliau cuba memenuhi keinginan isteri yang sedang hamil anak pertama mereka.

“Namun, saya penuhi semua yang diminta kerana takut itu yang dihajati bayi dalam kandungan. Selain itu, ramai juga yang bertanya mengenai tubuh isteri yang kurus. Selera makan isteri sebenarnya normal, mungkin genetiknya memang begitu,” jelasnya kepada Berita Harian Online.

Terdahulu Tauke sebelum ini pernah berkahwin namun bercerai dan selepas lima tahun menduda, Tauke mendirikan rumah tangga kali keempat dengan Nadia pada 2017. Semoga segala perancangan dipermudahkan buat Tauke dan isteri! (rtky/w)


"Saya Selesa Berhijab Apabila Keluar Rumah"

Pasti ramai yang perasan penampilan Siti Sarah yang tampak manis berhijab selepas pulang menunaikan umrah. Jelas Sarah, beliau semakin selesa dengan penampilan bertudung, dan memohon doa peminat untuk drinya terus istiqamah.

“Saya sedang belajar. Insya-Allah. Saya mohon doa agar terus istiqamah. Saya tak berani janji tetapi saya mohon doa semua. Awalnya saya agak janggal, tetapi lama kelamaan sudah terbiasa”

“Setakat ini, saya selesa mengenakan turban ketika melakukan persembahan pentas dan saya selesa berhijab jika keluar ke rumah,” katanya yang tampil berhijab sejak pulang dari menunaikan umrah.

Memang bertambah seri Sarah sejak mengenakan tudung, apalagi sang suami, Shuib yang pastinya turut gembira dengan perubahan ini. Pasti tidak mudah untuk terus berubah, kami doakan Sarah terus istiqamah dalam hijah ini. (rtky/w)


"Dulu PAS, Sekarang PAN"

Siapa sangka Wak Doyok yang dulunya sering menghadiri acara parti Barisan Nasional (BN) rupanya seorang penyokong PAS. Namun terbaru, Wak berkongsi dirinya yang baru saja menyertai Parti Amanah Nasional (PAN).

“Saya baru sahaja menyerahkan borang di pejabat cawangan baru, Seksyen 13 Shah Alam, Selangor. Saya difahamkan mungkin proses untuk mendapatkan nombor keahlian boleh memakan masa sehingga sebulan”

“Saya sayang pucuk pimpinan lama seperti presidennya, Mohamad Sabu selain Khalid Abdul Samad, Salahuddin Ayub dan Dr. Dzulkefli Ahmad. Saya memang bergiat aktif untuk masyarakat sejak dulu lagi”

Pernah digelar ‘lalang’ gara-gara menyatakan sokongan terhadap kerajaan sekarang, Wak menjelaskan kehadirannya di acara-acara BN dulu hanyalah memenuhi jemputan. Malah Wak menegaskan parti mana pun yang dipilih, itu adalah haknya sebagai rakyat Malaysia.

“Yang ada tidak berpuas hati, mereka sebenarnya tidak berhak pun untuk menghalang kerana ini pilihan individu malah mereka tidak boleh sekat sesiapa untuk masuk mana-mana parti”

“Nak cakap saya lalang atau masuk sebab jawatan itu, terpulang kerana yang penting saya tahu apa yang diperjuangkan. Yang banyak cakap itu, entah-entah belum pun daftar sebagai pengundi,” jelasnya. (rtky/w)


Video Isteri Bersalin, Netizen Persoal Aliff Aziz Tidak Dikecam

Selepas insiden yang melanda tahun lalu, Aliff Aziz dan isterinya Bella Astillah dilihat sering memuat naik gambar bersama menunjukkan bahawa rumahtangga mereka sudah kembali berseri dan bahagia, ditambah pula dengan cahaya mata comel Ayden Adrean yang kini sudah berusia satu tahun.

Baru-baru ini, Aliff Aziz memuat naik video saat isterinya bertarung nyawa melahirkan anak mereka bersempena dengan hari lahir anaknya itu.

Exactly this day 1 year ago, a great gift from God changed my life. It was Ayden’s first day in this world. Thank you mummy @bellaastillah for the pain and struggle she pulled thruout the ordeal. It’s considered as your birthday too because you gave birth to our baby. May Allah bless and protect both of you always. Happy 1st birthday my little buddy! @aydenadrean17 You bring undescribable joy into our lives i pray you grow up well and healthy and wise. Daddy and Mummy loves you so much! ?? To mummy @bellaastillah thank you for the sacrifices and patience thru every up and down love. May Allah always guide us to a prosperous life together. Amin. #MrAndMrsAliffAzizJrTurns1 #AydenAdrean #080717 #150394

A post shared by  Aliff Aziz (@aliffaziz91) on Jul 7, 2018 at 11:40pm PDT

Ruangan komen video tersebut dipenuhi dengan ucapan selamat hari lahir buat Ayden dan rata-rata mereka tersentuh melihat video tersebut.

Namun, ada juga beberapa netizen mempersoalkan tindakan Aliff yang tidak dikecam apabila memuat naik video tersebut untuk tontonan umum, sedangkan sebelum ini usahawan kosmetik Datuk Aliff Syukri dihentam teruk.

Tidak kurang juga ada dikalangan netizen yang bertelagah sesama sendiri dengan pendapat mereka masing-masing. Menurut netizen lagi, video tersebut pernah dimuat naik sebelum ini namun tiada kecaman dari orang ramai.

Sebelum ini, Datuk Aliff Syukri dikecam teruk selepas memuat naik video isterinya bersalin dan sehingga membuat permohonan maaf di atas tindakannya itu.


"Kami Tidak Pernah Berbaik Kembali"

Tidak mahu peminat salah sangka dengan keakraban bersama Kamal Adli, Emma Maembong menjelaskan hubungan mereka sudah lama terkubur. Pernah berusaha untuk memperbaiki namun akhirnya mereka memutuskan untuk menjadi teman rapat sahaja.

“Ya, sudah hampir satu setengah tahun saya bersendiri. Ramai yang beranggapan saya kembali menyambung cinta dengan Kamal, tetapi sebenarnya tidak. Saya aku, saya dan Kamal pernah berusaha dan memperbaiki segala kesilapan dalam tempoh terbabit”

“Kami buat apa yang sepatutnya untuk menyelamatkan hubungan, tetapi ada saja halangan yang terus merintanginya. Kesudahannya, lebih elok kami berkawan baik saja. Kami menyokong usaha antara satu sama lain,” katanya.

Bagaimanapun Emma sedikit pun tidak bermusuh dengan bekas kekasihnya itu dan ingin mengekalkan hubungan baik diantara mereka. Perasan juga kebelakangan ini, Emma dan Kamal sudah tidak kelihatan berdua di media sosial.

Sebelum ini Emma yang juga rapat bersama dengan beberapa pelakon lelaki lain dituduh sebagai ‘playgirl’ dan tidak setia kepada Kamal. Lebih panas lagi apabila Emma menerima hadiah mahal daripada mereka. (rtky/w)


Netizen Dedah 10 Selebriti Yang Pernah Diboikot

Baru-baru ini kisah penyanyi muda Haqiem Rusli menjadi perhatian netizen apabila dia mendedahkan mengalami kemurungan kemudian kembali menyanyi. Keadaan menjadi lebih keruh apabila isu mempergunakan rakan artis hangat diperkatakan.

Berikutan isu tersebut, ramai selebriti lain meluahkan pendapat mereka di media sosial masing-masing. Tidak kurang juga ada yang menghentam tindakan Haqiem Rusli.

Kisah Haqiem Rusli itu juga menarik perhatian seorang netizen yang mengatakan adakah penyanyi muda itu akan diboikot. Turut dikongsikan senarai selebriti yang pernah diboikot.

Pada tahun 1996, penyanyi dan komposer M Nasir dikatakan telah dilarang untuk bersiaran di televisyen dan radio gara-gara kontroversi mempersoalkan ‘siapa Dr Mahathir”. Kesannya, penyanyi itu diboikot oleh semua pengamal media.

Diboikot oleh pengguna ig/followers ig kerana menzahirkan sokongan kepada BN sempena PRU14 (bapanya pulak all out hentam BN). Kesannya, tempahan kuih raya dan char kuey teow perusahaan sheols dibatalkan dan diboikot.

Shila dikatakan lupa media tempatan dan melebihkan media asing (China). Tak jemput WPH (wartawan pondan homo) ke konsert Genting sebab katanya ada syarikat arak yang jadi penaja. Bila ND Lala (ayah shila) buat PC untuk explain, dengan alat bantuan mengajar Slide PowerPoint, ND lala kian menyelar salah WPH yang salah. Kesannya dia telah diboikot oleh wartawan akhbar tempatan.

Pada tahun 2008, isu melenting kepada WPH (wartawan pondan homo) yang lebih suka gali kisah peribadi banding kerjaya dan Fasha juga ajar WPH cara tulis berita! Akibatnya, dia telah digam daripada siaran akhbar.

Tahun 2008, Faizal Tahir telah diboikot oleh semua pengamal media kerana menanggalkan baju sehingga menampakkan tubuhnya ketika konsert ulangtahun keempat 8tv. Dia telah digam dari segala kemunculan di mana-mana media dan kerja amal selama enam bulan.

Tahun 2013, Ezani dikatakan mempersoal isu bayaran yang diterimadaripada RTM dan dia telah diboikot oleh RTM. Manakala Adam pula diboikot kerana telah menyertai pembangkang semenjak masuk Islam pada tahun 2007.

Pada tahun 2015, Kaka Azraf telah diboikot rakan artis kerana dikatakan punca hubungan cinta Tasha Shila dengan seorang pemuda putus. Akibat daripada peristiwa itu, dia tidak dijemput ke malam berinai Sh. Sakinah (+Sherry, Elfira, Jihan, Marsha, TASHA) walhal join bridal shower kat Bali sebelum isu meletus.

Tindakan pelakon itu yang mengecam komen peminatnya mengundang kritikan pengguna media sosial. Komen oleh peminat itu dikatakan telah disalah erti oleh Fazura sebagai bahasa kesat. Akibatnya, dia telah kehilangan pengikutnya di Instagram kurang dari 24 jam.

Ini antara gosip yang hangat diperkatakan. Tampil dengan imej erotika di Bigo Live tatkala sedang memegang imej bertudung dan juga dikatakan lewat ke lokasi pengambaran, Fathia diboikot oleh produser drama. Akibatnya, tawaran belakon kepadanya berkurangan dan watak yang dipegangnya telah diganti dengan Siti Elizad.

Dikatakan pemusnah rumah tangga Intan dan Ude yang sebelum ini aman, sehingga diboikot oleh makcik bawang dan netizen. Kesannya, Izreen akan dikecam dalam mana-mana program yang dia terlibat dan netizen berikrar tidak akan menonton drama yang dilakonkan olehnya.


"Saya Bukan Punca Kelab Peminat Fattah Dibubarkan"

Tidak dinafikan berita pembubaran kelab peminat Fattah Amin tempoh hari amat mengejutkan orang ramai, apalagi apabila punca pembubarannya tidak diketahui. Ramai mendakwa isteri, Fazura adalah punca pembubarannya.

Spekulasi timbul mengatakan Fazura yang terlalu mengawal Fattah dalam urusan kariernya menyebabkan ahli peminat beliau berasa kurang selesa. Tidak pasti benar atau tidak, Fazura tegas menafikan dakwaan terbabit.

“Saya tahu ada yang menyalahkan saya dan menuduh saya yang mengawal Fattah. Tuduhan itu tidak benar sama sekali. Suami saya adalah seorang yang sangat tegas dan bijak dalam membuat setiap keputusan hidupnya”

“Pada masa sama, tiada sebab untuk saya campur tangan atau mengawal hidupnya kerana sebagai seorang isteri, sayalah yang sepatutnya kena dengar cakap dia,” jelasnya kepada Berita Harian Online.

Sebagai isteri sememangnya tanggungjawab beliau untuk melindungi dan menjaga suami. Mungkin sebab pembubaran kelab peminat Fattah tidak dijelaskan dengan baik menyebabkan netizen membuat pelbagai spekulasi. (rtky/w)


Ellie Suriaty Nafi Dibayar Untuk Sokong Najib Razak

Baru baru ini, pelakon Ellie Suriaty telah menimbulkan kontroversi apabila menjadi salah seorang penyokong setia bekas Perdana Menteri, Najib Razak dengan menghadirkan diri ke mahkamah dan membuat kekecohan bersama penyokong yang lain.

Ramai peminat beliau meluahkan rasa kecewa dengan tindakan pelakon itu dan tidak kurang yang mengandaikan yang beliau sudah disogok wang yang banyak oleh pihak tertentu untuk bertindak sedemikian.

Ellie Suriaty melalui satu video di Facebook beliau tampil menjelaskan tindakan beliau sekaligus menafikan yang beliau menerima wang seperti didakwa sesetengah pihak.

“Apa yang berlaku di mahkamah itu bukan pakatan atau rancangan, semua yang ada di sana ada perasaan yang sama. Kami tidak dibayar, jangan sesiapa tuduh saya ambil duit, makan dedak atau sebagainya. Saya bukan orang yang boleh dibeli,” ujarnya.

Ellie Suriaty turut mendakwa yang beliau mula menyokong bekas presiden Umno itu selepas kerajaan Barisan Nasional (BN) tewas pada Pilihan Raya Umum ke 14 lalu dan didorong perasaan bimbang dengan nasib bangsa Melayu di bawah pimpinan kerajaan baharu Pakatan Harapan.

“Saya masuk Umno setelah kerajaan (BN) jatuh ia kerana saya kenangkan nasib anak bangsa kita nanti. Apa akan jadi dengan nasib anak Melayu dan agama Islam,” tambahnya lagi. (rtky/m)


Janna Nick Minta Maaf Terkangkang Dalam Masjid

Baru-baru ini tular sebuah video menunjukkan Janna Nick yang sedang duduk ‘terkangkang’ di dalam masjid. Menyedari dirinya dikritik kerana berkelakuan tidak sopan, Janna memohon maaf dan memberikan penjelasan.

A post shared by SYAFIQ KYLEZ ? ? JANNA NICK (@skjn_support) on Jun 28, 2018 at 8:09pm PDT

“Tak adalah sampai terkangkang, masa tu tengah shooting dan babak untuk saya belum bermula lagi. Mungkin ada segelintir yang anggap tak sopan, saya minta maaf. Tapi sebenarnya apabila menjalani penggambaran, prosesnya mengambil masa agak lama”

“Dan bila saya perlu bersimpuh dalam keadaan berbaju pengantin, ia agak lenguh. Jadi saya ambil masa untuk releks sikit merenggangkan badan dan saya rasa ia adalah lebih kepada saya selesakan diri,” jelasnya.

Khabarnya video terbabit diambil ketika Janna sedang menjalani pengambaran drama, Semerah Cinta Humairah. Aksi spontan Janna itu dirakam secara tidak sedar, ketika beliau sedang berehat menantikan babak seterusnya.

Biasalah bila dah terlalu lama bekerja, mestilah badan lenguh-lenguh. Mungkin sebab Janna kelihatan seperti pengantin membuatkan ramai terkejut melihat seorang gadis beraksi begitu didalam masjid. (rtky/w)


Puteri Balqis Disahkan Hidap Kanser

Berita yang amat mengejutkan buat peminat pelakon cilik, Puteri Balqis yang dikhabarkan sah menghidap penyakit kanser. Berita tersebut disampaikan oleh ibunya, Norashikin Mohd Aziz tanpa menjelaskan secara terperinci jenis barah yang menyerang anaknya.

“Saya minta maaf, buat masa ini saya tak mahu membuat sebarang temu bual. Demamnya masih tak berhenti. Jantung dan paru-parunya mempunyai masalah. Apa pun dia semakin kuat,” jelasnya kepada Berita Harian Online.

Sebelum ini Balqis yang pernah terlantar sakit dikatakan menghadapi masalah jantung. Namun keadaan Balqis mula menjadi tanda tanya apabila beberapa hari lalu beliau memuat naik gambar berserta dengan hashtag #fightcancer.

Perkongsian yang dipercayai dimuat naik oleh oleh ibu bapanya, menceritakan Balqis yang baru saja menjalani rawatan dan memaparkan beliau memakai topeng muka, namun kelihatan tetap ceria tersenyum.

Pun begitu, Norashikin menjelaskan, keadaan anaknya kini bertambah baik dan semangat Balqis yang kuat melawan penderitaan penyakit yang dihadapinya. Semoga adik Balqis diberikan kekuatan untuk terus melawan dugaan besar ini. (rtky/w)


Fuziah Bersedia Jumpa Nur Sajat, Safiey Illias

Timbalan Menteri di Jabatan Perdana Menteri, Fuziah Salleh bersedia menemui dua usahawan kosmetik Nur Sajat Kamaruzzaman dan Safiey Ilias yang dikatakan menghadapi konflik identiti diri bagi membantu mereka kembali kepada fitrah.

Fuziah yang mempunyai latar belakang dalam bidang kaunseling berkata konflik dalaman kedua-dua personaliti itu perlu diselesaikan dengan pendekatan berhemah, bukan dengan membenci mereka.

“Saya tidak mengatakan apa yang dilakukan mereka itu betul dan boleh diterima kerana yang haram tetap haram, tapi pendekatan dakwah yang perlu diambil … bukan dengan cara menghukum,” memetik kenyataannya yang dikeluarkan oleh Bernama.

Menurut Fuziah, dia sendiri berpengalaman menyaksikan golongan lelaki yang menyerupai wanita kembali kepada fitrah apabila didekati secara berhemah.

Baru-baru ini, Safiey dan juga Sajat sedang rancak menyindir antara satu sama lain. Sementara itu dalam perkembangan terbaru, Safiey melalui akaun Instagram menyatakan kesediaan untuk berjumpa dengan Fuziah. (rtky/s)


“Saya Tak Percaya, Takut Hantar Anak Kepada Pengasuh”

Peristiwa yang menimpa keluarga kepada bayi lima bulan, Adam Rayqal yang ditemui mati di dalam sebuah peti sejuk dua pintu di rumah pengasuhnya baru-baru ini ternyata memberi kesan kepada ibu bapa yang mempunyai cahaya mata yang masih kecil.

Pelakon Ashraf Muslim dalam masa yang sama turut mempunyai pandangan sendiri namun memahami keadaan yang dihadapi oleh ibu bapa yang bekerja selain menyatakan perkara yang terjadi juga adalah di atas ketentuan-Nya.

“Rasa geram dan marah apabila baca berita-berita bayi didera pengasuh, mujur anak-anak saya dijaga sendiri oleh isteri-isteri. Selain itu, keluarga mertua dan ahli keluarga banyak membantu jika kami ada urusan”

“Saya tidak percaya dan takut untuk hantar anak kepada pengasuh terutama yang tidak kenal. Tapi saya faham ada pasangan yang bekerja dan tiada pilihan lain,” katanya kepada mStar Online.

Tambah Ashraf, ada baiknya juga jika pasangan yang ingin menghantar anak ke pengasuh agar memantau atau mengkaji terlebih dahulu latar belakang pengasuh.

Dalam perkembangan terbaru, Ashraf kini sedang sibuk membuat persiapan dalam menunggu kelahiran cahaya mata keempat pada September nanti selain turut menyatakan bahawa rumahtangganya ketika ini semakin bahagia. (rtky/s)


"Harap Jadi Iktibar, Jika Berulang Mungkin Tamat Kontrak"

Bukan mudah untuk menjadi figura awam atau pun selebriti kerana secara jujurnya segala tindak tanduk akan dipertikaikan orang ramai lebih-lebih lagi di zaman perkongsian pantas ketika ini. Peristiwa Haqiem Rusli menangis di sidang media baru-baru ini menjadi peringatan terakhir buat penyanyi berusia 20 tahun ini.

Menurut Eksekutif Pemasaran FMC Music, Sam Samin, apa yang terjadi sebenarnya bukanlah kali pertama malah sebelum ini Haqiem pernah menyatakan hasratnya untuk berhenti menyanyi.

“Sebelum ini kita sudah menegur dan menasihati dia agar tidak terburu-buru dalam buat sesuatu atau menulis di laman sosial kerana akibatnya akan membawa padah kepada dirinya sendiri”

“Dua kali sebelum ini dia pernah beritahu nak berhenti menyanyi… kali ketiga dia buat kenyataan di media sosial dan sekarang dia menerima kesannya”

“Dengan apa yang terjadi kami berharap menjadi iktibar kepadanya dan sekiranya berulang lagi selepas ini kami tidak teragak-agak mengambil tindakan tegas selain berkemungkinan menamatkan kontraknya,” jelasnya kepada mStar Online.

Selain itu, Sam turut menyatakan bahawa apa yang terjadi bukanlah gimik namun atas sikap Haqiem sendiri yang belum matang dan dalam masa yang sama turut membuatkan syarikat rakaman tersebut lebih peka dengan masalah artis naungan mereka.

“Budak remaja ni biasalah… Lagi kita marah lagi dia nak buat walaupun macam-macam nasihat sudah diberi. Dia masih mentah dan populariti mendadak mungkin membuatkan dia terkejut sekaligus menambah tekanan kepada dirinya,” katanya lagi.

Apa yang pasti, proses melahirkan selebriti bermula daripada asas yang kukuh adalah sangat penting bagi mengelakkan perkara sama terjadi. Cara berkomunikasi dan keupayaan untuk berhadapan kritikan adalah sangat penting bagi memastikan nama yang dibina bukan hanya mekar di usia muda. (rtky/s)


"Masalah Depresi Saya Lebih Teruk Dari Yang Disangka"

Selesai berjumpa dengan pakar psikiatri petang tadi, Haqiem Rusli memaklumkan hasil pemeriksaan doktor mengesahkan beliau sememangnya mengalami kemurungan tahap sederhana. Jelasnya ini membuktikan beliau tidak mereka cerita mengenai depresinya.

“Doktor mengesahkan saya mengalami kemurungan sederhana, iaitu lebih tinggi daripada kemurungan ringan yang saya nyatakan semalam. Kemurungan mempunyai empat peringkat dan apa yang saya alami adalah peringkat ketiga”

“Ia lebih teruk daripada apa yang saya sangkakan. Berikutan itu, saya perlu mengambil ubat. Doktor turut memberitahu, sekiranya tidak dirawat, kemurungan ini boleh memberikan kesan terhadap kehidupan saya,” katanya.

Dalam masa yang sama, Haqiem berasa lega mendapat pengesahan doktor pakar mengenai penyakitnya sebentar tadi biarpun tidak mengubah persepsi sesetengah orang terhadapnya kini yang menganggap ianya hanyalah gimik.

Bagaimanapun Haqiem enggan mengulas lanjut mengenai pemeriksaan yang dilakukan kerana masih belum selesai sepenuhnya. Menurut Haqiem, beliau bakal bertemu doktor yang sama sekali lagi pada minggu depan. (rtky/w)


Topik Bahaya, Caprice Enggan Ulas Isu Sajat & Safiey

Umum mengetahui penyanyi rap, Caprice yang popular melalui slot Bang Bang menerusi Instagramnya, sering memberikan pandangan mengenai isu semasa atau topik yang menjadi bualan ramai netizen di media sosial.

Terbaru, Caprice muncul dengan video mengenai isu dua usahawan cantik Nur Sajat dan Safiey Illias selepas netizen memintanya untuk mengulas lanjut isu tersebut.

Beberapa hari lalu, Sajat dan Safiey memuat naik status berbaur sindiran dipercayai ditujukan kepada mereka sesama sendiri.

Never get involve in cat fights. ? Have an awesome Friday gang!

A post shared by  Caprice (@capriceofficial) on Jul 5, 2018 at 11:58pm PDT

Bagaimanapun, menerusi video tersebut Caprice memberitahu dia enggan mengulas mengenai isu yang melibatkan kedua-dua ahli perniagaan itu. Caprice juga turut menasihati netizen agar tidak masuk campur dengan ‘catfight’ atau pergaduhan antara dua wanita.

“Anda mahu saya bercakap tentang isu ini, saya tidak mahu bercakap tentang perkara ini. Anda tidak mahu mengambil risiko kerana ia berbahaya,” katanya.

Menerusi ruangan komen, rata-rata netizen menyifatkan video kucing bergaduh adalah sesuatu yang lucu. Ada juga yang mempersoalkan tujuan Caprice yang meletakkan penyembur nyamuk di atas meja. Apa pun, lebih baik kita jangan menegakkan lagi benang yang basah.


Isu Luar Mahkamah, Johan Asari Kagum Dengan Ellie Suriaty

Baru-baru ini, pelakon senior Ellie Suriaty menjadi perhatian umum apabila dia dilihat menimbulkan kekecohan ketika berada di perkarangan mahkamah pada Rabu lalu sebagai penyokong bekas Perdana Menteri Datuk Seri Najib Tun Razak.

Semalam, pelakon Johan Asari pula tampil menyuarakan pendangannya mengenai tindakan Ellie Suriaty yang dilihat sangat berani untuk memperjuangkan penggunaan Bahasa Kebangsaan dalam mahkamah.

BACA: Beri Sokongan Buat Najib Razak, Ellie Suriaty Bikin Kecoh Di Mahkamah

Menerusi Instagram miliknya, Johan meluahkan rasa kagum dengan semangat yang ada dalam diri Ellie.

Johan juga mengatakan Peguam Negara perlu menggunakan bahasa kebangsaan seperti mana beberapa negara lain lakukan.

Sebelum ini, Johan pernah mencetuskan kontroversi apabila memuat naik status meminta pihak polis memeriksa kediaman Perdana Menteri Tun Dr Mahathir Mohamad (Tun M). Bagaimanapun, Johan membuat permohonan maaf selepas dikecam teruk oleh netizen.


"Maafkan Saya, Tolong Beri Peluang Kedua"

Terus menafikan kisah depresi hanyalah sekadar gimik, Haqiem Rusli memberitahu akan berjumpa doktor pakar sakit jiwa hari ini bagi melakukan pemeriksaan lanjut. Jelasnya dakwaan beliau sebelum ini (mengalami depresi) hanyalah pendapat dari rakan sekeliling.

“Sejak (populariti) lagu Tergantung Sepi lagi, saya berdepan banyak kecaman. Setiap hari, orang mengutuk, mengatakan muka saya tak kacak, berjerawat dan menyanyi tidak sedap. Perkara itu membuatkan saya terfikir berhenti menyanyi, atau saya akan mengalami kemurungan”

“Orang beranggapan, apa yang saya lakukan ini gimik sepenuhnya. Ia bukan gimik kerana berdasarkan pemahaman sendiri, memang saya alami tekanan. Saya juga merujuk kepada rakan yang pernah berdepan masalah ini dan kata mereka, saya alami ‘mild depression'”

Sebelum ini Ernie Zakri pernah mendedahkan bahawa depresi Haqiem hanyalah gimik yang sudah dirancang dari awal untuk mempromosikan lagu terbarunya. Bagaimanapun Haqiem memohon maaf dan berharap diberikan peluang kedua untuk terus diterima dalam industri hiburan.

“Saya tidak menyalahkan mana-mana pihak. Cuma, saya harapkan rakyat Malaysia sudi memaafkan dan memberikan saya peluang kedua. Bantulah saya menguatkan kembali diri ini dan hentikanlah kecaman. Saya meminta maaf atas kesilapan langkah saya”

“Ketika saya mengumumkan mahu berhenti daripada arena muzik, baru-baru ini, saya belum berjumpa doktor. Tetapi saya sudah buat temujanji dengan doktor, esok (hari ini), untuk menjalani pemeriksaan,” jelasnya. (rtky/w)


“Jerit Luar Mahkamah, Buat Malu Satu Dunia Tengok”

Kes perbicaraan bekas Perdana Menteri Datuk Seri Najib Tun Razak bukan saja menjadi perhatian dunia, malah selebriti juga turut memberikan pandangan masing-masing mengenai kekecohan yang berlaku di perkarangan mahkamah.

Pelakon senior Fauziah Ahmad Daud atau lebih sinonim dengan panggilan Kak Ogy, turut memberikan pandangannya mengenai isu tersebut menerusi Instagram miliknya.

Ogy meluahkan rasa malu dengan tindakan penyokong bekas Perdana Menteri itu yang dilihat keterlaluan sehingga menimbulkan kekecohan. Menurut Ogy lagi, penyokong melaungkan ‘Hidup Melayu’ tetapi adab sebagai orang Melayu tidak dipraktikkan.

Menurut Ogy lagi, kekecohan itu cukup memalukan kerana disaksikan oleh satu dunia sehingga membuatkan Peguam Negara melemparkan kenyataan pedas terhadap penyokong yang dilihat seperti tidak bertamadun.

Situasi di luar mahkamah pada Rabu lalu bertukar menjadi kecoh apabila penyokong bekas Perdana Menteri itu mendesak Peguam Negara untuk bercakap menggunakan bahasa kebangsaan, Bahasa Malaysia.


Nelydia Senrose, Kekasih Sudah Rancang Perkahwinan

Mengakui kini sedang menjalin hubungan cinta dengan seorang jutawan muda bernama Hafiz, Nelydia Senrose khabarnya bakal menamatkan zaman bujangnya tidak lama lagi. Malah jelasnya, sidang media juga akan dibuat untuk memaklumkan perkhabaran baik itu.

“Memang sudah bersedia. Nanti kami rancang untuk buat sidang media untuk umumkan hal tersebut. Bukanlah di dalam tempoh terdekat memandangkan soal kahwin bukanlah perkara yang boleh dipandang sebelah mata”

Pernah menerima sebentuk cincin dari sang kekasih, Nelydia mengakui mereka memang pernah membincangkan soal pernikahan dan merancang ke arah itu. Namun ianya bakal terjadi bukanlah dalam masa yang terdekat ini.

“Saya hanya akan umum apabila semuanya sudahpun pasti. Saya tak nak lah sorok perkara yang baik, sebelum ini pun saya ada berjanji kepada rakan media. Cuma itulah, bukanlah dalam masa terdekat. Tapi betul, perjalanan untuk ke arah itu memanglah ada,” jelasnya.

Betul kata Nelydia, buat apa mahu sorok jika mahu membina masjid. Semoga perancangan Nelydia dan kekasih untuk mendirikan rumah tangga dipermudahkan. Siapa tahu jadi wedding of the year kan! (rtky/w)


Isteri Keguguran, Amy Search Sekeluarga Redha

Takziah buat Amy Search sekeluarga kerana impian untuk menimang cahaya mata tidak kesampaian apabila isterinya keguguran. Perkara tersebut dikongsikan oleh Amy sendiri di Instagram dan turut disertakan dengan video.

“Degupan itu akhirnya terhenti dan hilang dri pandangan. Alex, Sania dn Qaqa tertunduk saat mendapat berita ini. Qaqa menangis teresak esak. Kini tiada lagi cerita baby yang bakal mereka miliki antara mereka”

“Moga kami semua redha dgn dugaan yang tak terpandang ini. Aku pasti dugaan itu datang bersama keindahan dan sabar itu sama seperti berbesar hati dengan dugaannya,” luah Amy di Instagram.

Luahan yang cukup menyedihkan itu turut mendapat pelbagai reaksi daripada peminat yang rata-ratanya berharap agar pasangan ini bersabar dan tabah dengan dugaan yang melanda.

Sebelum ini, Amy pernah berkongsikan rasa gembira mengenai kehamilan isterinya itu selain tidak sabar untuk bergelar bapa pada usia 60 tahun.

Amy dan Nourish yang berkahwin pada 2003 mempunyai tiga cahaya mata iaitu Alexander Zulkarnain, 14, Sania Samara, 13, dan Qaqa At-Tameemi, 9 tahun.

Penanyi rock lagenda ini turut mempunyai dua lagi anak iaitu Nabila Huda, 34, hasil perkahwinan pertama, Faridah Fadzil dan Irisha Myra, 21, perkahwinan ketiganya dengan Roslisa Ahmad. (rtky/s)


“Tak Perlu Gimik, Demo Lagu Sudah Ditonton 3 Juta”

Bulan lalu, penyanyi remaja popular Haqiem Rusli mengejutkan peminatnya apabila dia mengeluarkan kenyataan bakal bersara sebagai penyanyi selepas mengalami kemurungan teruk.

Dua hari lalu Haqiem Rusli mengesahkan bahawa dia akan terus menyanyi selepas mendapat sokongan dari ramai peminat dan juga rakan artis yang selama ini sentiasa bersamanya.

Namun, semalam penyanyi Ernie Zakrie mendedahkan satu lagi perkara yang agak mengejutkan ramai dimana Haqiem tidak pernah mengalami masalah depresi sehingga menyebabkan mahu berhenti menyanyi. Semuanya hanya gimik yang sudah lama dirancang.

Berikutan isu tersebut, Haqiem Rusli menyangkal dakwaan bahawa depresi yang dialami olehnya sekadar gimik semata-mata untuk bagi mempromosikan lagu terbarunya berjudul Selamat Tinggal Sayang.

“Tak perlu gimik, demo lagu itu sudah ditonton lebih sejuta di YouTube. Namun saya tidak kesah kerana orang tetap akan bercakap tentang saya dan saya tidak akan balas kata-kata mereka,” katanya kepada mStar Online.

Haqiem juga turut membuat permohonan maaf di atas tindakannya yang mengumumkan keputusan untuk berhenti sebelum ini. Katanya lagi, tujuan kenyataan tersebut dibuat adalah untuk meluahkan apa yang dirasa dan caranya untuk berhubung dengan peminat namun disalah anggap.

“Siapa yang rasa saya permainkan, saya minta maaf sebab memang lagu ini saya sudah rekod awal. Kepada yang akan terus fikir negatif, saya tak kisah saya maafkan, orang nak kutuk hina pun tak apa, saya tak kisah pun,” katanya lagi.


Ayat Pedas Di Instagram, Sajat Tuju Pada Safiey Illias?

Baru-baru ini, dunia kosmetik menjadi panas apabila usahawan cantik Nur Sajat memuat naik kepsyen pedas di Instagram seolah-olah memerli seseorang. Namun, tidak didedahkan pula ianya ditujukan kepada siapa.

Menerusi posting yang dimuat naik pada Selasa lalu, Sajat menempelak tindakan individu itu yang dikatakan suka membandingkan dirinya. Sajat juga menasihati individu tersebut agar menjadi diri sendiri dan tidak menirunya.

Namun semalam, Safiey Illias pula memuat naik gambar seksinya beserta kepsyen seolah-olah memerli  semula kenyataan Sajat. Menurut Safiey, dia tidak peduli dengan kenyataan pedas itu serta menyindir Nur Sajat yang sering memuat naik video menyanyi di dalam bilik air.

Kata Safiey lagi, dia mengaku dirinya seorang pondan dan bangga kerana dia menjadi diri sendiri.

Ini bukan kali pertama kedua-dua usahawan kosmetik ini berdepan dengan isu seperti ini. Sebelum ini Safiey dikatakan menyindir Nur Sajat sebagai munafik. Safiey juga mengatakan Sajat selalu mengelak apabila terserempak dengannya.


"Pengurusan Dan Artis Rakaman Yang Memalukan"

Setiap yang berada di atas, tidak akan kekal selama-lamanya kerana pasti ada turun naiknya. Selain terjadi sendiri kepada bekas kepimpinan tertinggi negara kita, turun naik ini lebih mudah terarah kepada anak seni. Tidak kisahlah anda memang berbakat atau tidak, jika tersilap langkah memang orang tak hirau sampai sudah.

Kejadian menimpa Wany Hasrita dan Ernie Zakri yang meluahkan rasa bengang terhadap Haqiem Rusli baru-baru ini gara-gara jadi patung di majlis ‘gimik’ pelancaran lagu terbaru Haqiem turut mengundang dan membuka pelbagai kisah berkenaan penyanyi lelaki tersebut.

Malah Caprice yang popular melalui slot Bang Bang di laman Instagramnya turut meluahkan rasa bengang bercampur dengan marah gara-gara Haqiem dan pihak pengurusan didakwa menggunakan isu depresi dan juga pernah menyatakan untuk berundur dari dunia seni berhubung perkara tersebut.

Bagi Caprice yang pernah mengalami sendiri situasi depresi malah ada juga selebriti yang turut memberi sokongan kerana bimbang perkara tersebut memakan diri, menggunakan isu sedemikian sebagai gimik untuk melancarkan lagu baru adalah tidak wajar.

A post shared by  Caprice (@capriceofficial) on Jul 4, 2018 at 4:15am PDT

Bagaimanapun Caprice memuatnaik video terbaru dengan menyatakan kemaafan berikutan luahan perasaan marahnya itu selain turut menyatakan bahawa isu depresi adalah sesuatu yang serius dan tidak wajar dijadikan bahan pemasaran untuk meraih simpati.

Rasa diperguna dan tertipu mampu membuatkan orang hilang kepercayaan namun bagi peminat fanatik mungkin semua itu adalah tidak mengapa. Haqiem sebelum ini turut beberapa kali dipersoalkan tentang attitude dalam ruangan gosip akhbar arus perdana dan turut menjadi perbualan hangat di laman sosial.

Fahami survival dunia seni tanah air dan jadikan legenda yang mampu menjaga nama sepanjang zaman tanpa gimik murahan. Jika ada bakat ada tapi attitude ke laut, tak ke mana juga. (rtky/s)


“Hargai Kepimpinan Najib, Tidak Adil Dilayan Sebegitu”

Semalam, rata-rata rakyat Malaysia ingin mengetahui perkembangan kes melibatkan bekas Perdana Menteri Datuk Seri Najib Tun Razak. Namun, pelakon Ellie Suriaty menjadi perhatian umum apabila dia dilihat menimbulkan kekecohan ketika berada di perkarangan mahkamah.

Ellie Suriaty menegaskan dia tidak kisah dengan tanggapan netizen mengenai sokongannya terhadap Najib kerana dia berhak untuk memilih parti politik dan bebas menyokong mana-mana pemimpin.

“Kita berada dalam negara demokrasi. Saya berhak untuk memilih parti politik dan berhak untuk menyuarakan pandangan. Kalau netizen nak cakap negatif, itu pandangan mereka. Terpulang kepada mereka dan saya tak boleh nak kata apa.

“Saya anak seni dan kerjaya saya tak terikat dengan kerajaan. Malah, saya juga terima diri sebagai pembangkang,” katanya kepada mStar Online.

Kata Ellie lagi, dia tahu masih ramai lagi rakyat Malaysia diluar sana yang menghargai kepimpinan bekas perdana menteri itu. Ellie juga menganggap penahanan Najib tidak beretika dan berharap bekas pemimpin itu akan dibicarakan secara adil.

“Saya datang untuk beri sokongan moral kepada perdana menteri keenam yang pernah mentadbir negara. Supaya beliau tahu yang masih ada ramai lagi rakyat Malaysia menghargai kepimpinan dia.

“Bagi saya, cara penahanan itu tidak beretika dan tidak berhormat. Beliau pernah menjadi pemimpin yang mentadbir negara. Tak adil untuk dilayan sebegitu. Malah, dituduh dan difitnah dengan perkara yang dah terang-terangan salah. Saya berharap beliau akan dibicara secara adil,” katanya.


Hero Filem Brother Of The Year Jadi Pujaan Di Malaysia

Filem Brother Of The Year yang menjadi bualan ramai mendapat sambutan hebat di kalangan peminat mereka di negara ini.

Keadaan ini jelas terlihat semasa pelakon filem berkenaan menemui peminat di IOI City Mall Putrajaya baru-baru ini.

Ribuan peminat menanti ketibaan hero filem tersebut iaitu Sunny Suwanmethanont yang ternyata memainkan peranan penting dalam filem ini.

Kami sempat menemu bual hero berkenaan semasa sesi Sidang Media Brother Of The Year bagi meminta sedikit penerangan mengenai dirinya yang kini popular di Malaysia.

Tenyata pelakon hebat Thailand ini terkejut apabila dia di sambut baik oleh kalangan peminatnya dan perasaan terujanya itu semakin bercambah semasa dia mengetahui dirinya popular di negara ini.

“Ini kali pertama saya tiba di Malaysia bagi mempromosikan filem lakonan saya ini sebelum ini saya belum pernah datang ke Malaysia dan tidak tahu bagaimana keadaan penerimaannya jika saya ke Malaysia.

“Saya teruja apabila saya dikenali ramai di Malaysia dan saya popular ke di sini?”, soalnya ketika di temui.

Sunny yang ternyata memberi kesan yang mendalam terhadap mutu lakonan menerusi setiap filem ini ternyata turut mendapat pujian artis jelita, Yaya yang melakonkan watak adik kepada Sunny melalui filem ini.

“Sunny seorang yang sangat sweet dan sentiasa buat orang ketawa ketika berlakon jadi tidak rasa malu jika digandingkan bersamanya.” katanya.

Bercakap mengenai sebalik takbir filem ini, pengarah hebat Vithaya Thongyuyong menyatakan bahawa sedikit sebanyak memberi kesan kepadanya, apabila pelakon yang dipilih untuk membintangi filem ini merupakan pelakon yang hebat.

“Saya hanya risau sedikit kerana ketiga-tiga mereka merupakan pelakon yang hebat dan seorang yang sangat sibuk saya risau jika mereka tidak dapat untuk mencipta chemistry sesama mereka namun ternyata mereka mampu melakukan dengan baik.” Katanya ketika ditemui.

Sunny, Yaya dan Nichkhun hadir ke Malaysia bagi mempromosikan filem Brother Of The Year yang ternyata menjangkau kutipan filem Bad Genius di Thailand.

Bagaimanapun, ternyata filem Brother Of The Year ini membuat peminat filem ini angau dengan ketampanan yang dimiliki oleh Sunny dan Nichkhun serta kejelitaan yang terpancar di wajah Yaya ketika mengalas watak perempuan hebat menerusi filem ini.


Ernie Zakri Dedah Haqiem Rusli Rancang Gimik Depresi?

Sebelum ini penyanyi Erni Zakrie melepaskan rasa marahnya menerusi Instagram apabila dipergunakan oleh sebuah radio stesen terkenal untuk menjadi sebahagian daripada program hanya untuk mempromosikan single terbaru Haqiem Rusli dan kisah depresinya yang menjadi topik perbualan.

Bukan saja Ernie yang melempiaskan rasa tidak puas hati, malah Ara Johari dan Wany Hasrita yang turut menjadi tetamu program itu juga turut meluahkan kenyataan pedas terhadap Haqiem.

Selepas memuat naik entri tersebut, Ernie mendedahkan satu lagi perkara yang agak mengejutkan ramai dimana Haqiem tidak pernah mengalami masalah depresi sehingga menyebabkan mahu berhenti menyanyi. Semuanya hanya gimik yang sudah lama dirancang.

Pendedahan oleh Ernie itu turut membuatkan netizen rasa marah dengan tindakan Haqiem yang dilihat cuba meraih publisiti murahan. Menurut netizen lagi, tekanan perasaan bukanlah perkara yang boleh dibawa main. Ada juga yang mengatakan, disebabkan gimik ‘bodoh’ sebegini lebih ramai yang akan membencinya.

Kalau betul apa yang dikatakan Ernie, isu kesihatan bukan boleh dibawa main.  Apa pun, tidak wajar untuk gunakan isu depresi semata-mata untuk mempromosikan lagu baru. Banyak lagi cara boleh digunakan.


Erma Fatima Sebak Bila Najib Ditangkap

Berkongsikan perasaan di Instagram mengenai berita penangkapan bekas perdana menteri Malaysia, Datuk Seri Najib baru-baru ini, Erma Fatima menyatakan bahawa dia cukup sebak selain turut menitiskan air mata. Penjelasannya di laman sosial itu turut mendapat pelbagai reaksi berbaur.

“Air mata aku menitis tak pasal-pasal malam ini. Sebak kerana sekian lama aku menunggu saat ini. Kerana jiwa aku makin sakit melihat bangsa aku berbalah antara satu sama lain. Mungkin kalian boleh mengatakan aku biadab kerana seolah berharap pada penangkapan ini. Silakan!”

“Aku berharap penangkapan ini akan mengurangkan dosa kita semua. Dosa kita yang selama ini hidup di dalam teka-teki. Spekulasi demi spekulasi sendiri,” kongsinya di Instagram.

Tambah Erma, dia berharap dengan penahanan Najib itu dapat mengakhiri segala fitnah memfitnah, tuduh menuduh, hina menghina, maki bermaki, dendam berdendam dan segala macam spekulasi berkaitan figura tersebut.

Sementara itu dalam perkembangan terbaru mengenai bekas PM tersebut, Najib mengaku tidak bersalah atas pertuduhan berhubung dana SRC International Sdn Bhd berjumlah RM42 juta dan mahkamah memerintahkan bekas presiden Umno itu dijamin RM1 juta dengan dua penjamin dan pasportnya ditahan. (rtky/s)


Beri Sokongan Buat Najib Razak, Ellie Suriaty Bikin Kecoh Di Mahkamah

Dalam kesibukan orang ramai ingin mengetahui perkembangan terbaru kes mahkamah yang melibatkan bekas Perdana Menteri Malaysia Datuk Seri Najib Razak hari ini, seorang pelakon dan selebriti telah menimbulkan kekecohan yang melampau.

Pelakon Ellie Suriaty telah dibawa keluar oleh anggota polis selepas berlaku provokasi penyokong Najib Razak yang hadir di hadapan pintu masuk Kompleks Mahkamah Tinggi Kuala Lumpur berhubung isu SRC International Sdn Bhd.

Berdasarkan video yang dimuatnaik media hari ini, kelihatan jelas Ellie Suriaty bersemangat untuk menuntut kebebasan Najib Razak sebelum diiring oleh anggota polis untuk meninggalkan kompleks mahkamah.

Pelakon itu turut memuatnaik beberapa video di Facebook beliau menunjukkan tanda sokongan tidak berbelah bahagi kepada Najib Razak. Bekas Perdana Menteri itu kini sedang berhadapan tuduhan pecah amanah melibatkan wang berjumlah lebih RM4 billion. (rtky/m)


“Betul Ke Dia Bersalah?” – Fazley Yakoob Persoal Najib Ditahan

Hari ini, bekas Perdana Menteri Datuk Seri Najib Tun Razak dihadapkan ke Mahkamah atas tiga pertuduhan pecah amanah berkaitan kes SRC International Sdn. Bhd. dan menyalahgunakan jawatannya sebagai Perdana Menteri dan Menteri Kewangan ketika itu membabitkan RM42 juta.

Berita tersebut mendapat reaksi penyanyi dan chef selebriti Fazley Yaakob, yang merupakan suami kepada anak Datin Seri Rosmah Mansor. Menerusi Instagramnya, Fazley memberitahu sudah tiba masa untuk semua pihak tahu tentang kebenaran sebenar.

Menurut Fazley lagi, sukar untuk menerima realiti tersebut dan dia juga turut mempersoalkan tentang penahanan Najib adakah benar beliau bersalah atau ada pihak lain yang menjadi dalang selama ini.

Memetik laporan Sinar Harian, Suruhanjaya Pencegahan Rasuah Malaysia (SPRM) memaklumkan bahawa penahanan bekas Perdana Menteri, Datuk Seri Najib Tun Razak itu tidak melibatkan isterinya, Datin Seri Rosmah Mansor.

Setakat ini tangkapan hanya dibuat terhadap Najib dan tidak melibatkan indvidu lain.

Sebelum ini, Fazley pernah mendedahkan kisah bagaimana keluarganya ditindas oleh individu yang sangat terkenal di negara ini. Pendedahan tersebut ternyata mengejutkan rakyat Malaysia


"Saya Tidak Kisah Status Janda Dia"

Status janda beranak satu bukanlah isu penting bagi Aidil Aziz untuk menjadikan Fasha Sandha sebagai seorang isteri. Biarpun ramai mempertikaikan hubungan mereka, Aidil enggan mempedulikan dan hanya mengharapkan doa.

“Saya malas ambil peduli kata negatif yang mempertikai hubungan kami. Lebih baik saya memandang hari depan. Doakan yang baik buat kami dan insya-Allah, sampai masa nanti segala persoalan akan terlerai”

“Pada usia 31 tahun, saya sudah bersedia untuk mendirikan rumah tangga. Justeru, saya kena bekerja keras dan fokus pada kerjaya. Jika ditakdirkan kami bertemu jodoh, saya terima,” jelasnya.

Teka-teki hubungan mereka mulai berakhir apabila Fasha sendiri mengakui mereka sememangnya rapat dan sedang mengenali hati budi. Pun begitu Fasha lebih selesa meletakkan terma ‘kawan’ pada hubungan mereka.

Sebelum ini, sebuah video mula tersebar menunjukkan Fasha bersalaman dan mencium pipi Aidil ketika menjemput pelakon itu di lapangan terbang. Namun kedua pihak enggan memberikan komen lanjut mengenai hal itu. (rtky/w)


Ernie Zakri, Wany Hasrita Bengang Dipergunakan

Semalam Haqiem Rusly mengumumkan dirinya yang tidak jadi meninggalkan industri hiburan. Dalam ramai bergembira, di laman Twitter rakan seperjuangan, Wany Hasrita dan Ernie Zakri meluahkan rasa bengang terhadap penyanyi itu.

Dalam sebuah program FB Live oleh sebuah radio stesen terkenal, Ernie, Wany, Ara Johari dan Haqiem dijemuput sebagai tetamu. Pun begitu kisah depresi Haqiem sebelum ini pula dijadikan ‘highlights’ hingga membiarkan tetamu lain menjadi ‘patung’ disitu tanpa sebarang fungsi.

Tidak tahan dengan tindakan tidak profesional Haqiem, Ernie melempiaskan rasa marahnya di akaun Instagram. Turut menyokong kenyataan itu, Ara dan Wany yang selepas itu juga memuat naik kenyataan pedas terhadap Haqiem.

Kontroversi itu membuatkan pelbagai spekulasi timbul seperti Haqiem memang dari awal berpakat dengan pihak stesen radio. Malah spekulasi turut timbul berkenaan single terbaru Haqiem, yang dikatakan hanya gimik belaka.

Kalau betul apa yang dikatakan Ernie, Wany dan Ara memang tidak patut pihak stesen radio dan Haqiem berbuat demikian. Masih banyak cara lain untuk promosikan lagu tanpa mempergunakan orang lain. (rtky/w)


Haqiem Rusli Tidak Jadi Berhenti Menyanyi

Bulan lalu, para peminat penyanyi muda Haqiem Rusli terkejut dengan berita yang mengatakan beliau mahu terus bersara dari dunia nyanyian gara gara mengalami depresi.

Rata rata peminat memberikan kata semangat dan mahu Haqiem Rusli untuk meneruskan karier beliau sebagai penyanyi kerana sayang akan bakat dimiliki tersia begitu sahaja — Neelofa pun berikan kata semangat buat penyanyi ini.

Dalam kemaskini terbaru menerusi Twitter beliau, Haqiem Rusli mengesahkan yang beliau akan terus menyanyi atas sokongan para peminat dan masyarakat yang selama ini sentiasa bersamanya.

“First and foremost, I am pleased to let you know that I’ve decided to continue my singing career. At the same time, I wish to apologise to anyone whom I may have had offended with what I’ve said or written on social media,” tulis Haqiem Rusli.

Beliau turut mendedahkan yang sebuah lagu baru telah siap dua bulan lalu dan bakal dilancarkan hari ini untuk para peminat. (rtky/m)

A post shared by – (@haqiemrusli98_) on Jul 3, 2018 at 5:40am PDT


Mula Hidup Baru, Saharul Jual Semua Barang Berjenama

Bukan mudah bagi pengumpul koleksi barangan berjenama untuk melepaskan barangan kesayangan mereka namun bagi pelakon Saharul Ridzwan, apa yang dilakukannya itu adalah untuk masa depan selain mahu memulakan kehidupan baru. Keputusannya itu turut didorong oleh rakannya, Fizo Omar.

“Ada juga beberapa koleksi kasut dan barang yang saya simpan dan tidak akan jual. Sebab barang-barang itu mempunyai nilai sentimental. Antaranya, kasut jenama AJ yang saya pakai ketika majlis perkahwinan dan kasut warna putih yang saya pakai ketika berbulan madu”

“Selain itu, kotak jenama Supreme hadiah pemberian isteri yang berharga lebih kurang RM500 juga saya simpan,” jelasnya kepada mStar Online.

Shahrul sebelum ini memang dikenali kerana mengumpul barangan streetwear berjenama mewah yang dianggapnya sebagai hobi mewah yang memberikan kepuasan.

“Keputusan nak jual barang-barang saya itu dibuat selepas bertemu dengan Fizo buat kali kedua. Sebenarnya tujuan saya nak jumpa Fizo ketika itusebab nak beli buku dia, Bangkit Bila Bankrap”

“Tapi dalam pada masa yang sama dia beri tips, untuk dapatkan sesuatu yang lebih baik, saya kena korbankan sesuatu yang saya minat,” katanya lagi. (rtky/s)


Tudung Bawal RM33,000 Pecah Rekod Termahal Di Malaysia

Jika anda ada RM33,000, nak beli kereta ke atau tudung? Baru-baru ini, ahli perniagaan di Kelantan mencatat pembelian tudung bawal termahal di Malaysia apabila membeli tudung jenama Bawal Exclusive dengan harga RM33,000.

Pembelian itu sekaligus mamadamkan rekod jualan sehelai tudung bernilai RM21,600 tahun lalu dimana kedua-dua tudung bernilai tinggi itu adalah tempahan khas yang dihasilkan di cawangan premium BE iaitu As Galleria (AG), Lembah Sireh, Kota Bharu.

Tudung bawal berharga RM33,000, tudung termahal pernah dihasilkan (image: Facebook Bawal Exclusive)

Apa yang membuatkan harga tudung itu mahal bergantung pada rekaan dan tampalan batu Swarovski yang menjadikan tudung Bawal Exclusive antara jenama mewah dan ekslusif.

Tahun lalu sahaja, jenama tersebut mampu mendapat hasil jualan sebanyak RM6 juta bagi penjualan tudung Bawal Exclusive dengan harga serendah RM60 hingga mencecah ribuan ringgit mengikut tempahan khas pelanggan.

Rata-rata pembeli tudung termahal di Malaysia ini memilih jenama ini kerana material kainnya yang bagus serta wanita sukakan rekannya yang eksklusif dan nampak mahal.


Aidil Aziz: Fasha Sudi Terima Dirinya Seadanya

Baru-baru ini, video memaparkan kemesraan diantara pelakon Fasha Sandha dan Aidil Aziz ketika berada di lapangan terbang menjadi buah mulut netizen.

Bagaimanapun, Fasha memberitahu hubungan mereka hanyalah sekadar kawan rapat sahaja. Menerusi Instagram, Fasha juga menjelaskan ramai yang suka dia berkawan dengan Aidil. Namun disebabkan pengalaman yang pernah dilalui oleh Aidil sebelum ini membuatkan ramai yang tidak senang dengan hubungan mereka.

Bagi Aidil Aziz pula, dia mengakui sikap terbuka Fasha membuatkan hatinya tertawan dengan wanita itu. Tambahnya lagi, Fasha seorang wanita yang matang dan rasional, malah menerima dirinya seadanya meskipun mengetahui sejarah hitam yang pernah membelenggu dirinya.

“Secara luaran, tidak dinafikan Fasha kelihatan seperti wanita yang berada dalam kategori ‘high maintenance’. Namun, dalamannya dia tidaklah sebegitu.

“Sikap keibuan yang dimiliki Fasha terserlah dalam mendidik dan membesarkan kedua-dua anaknya, bahkan sangat mengambil berat perihal mereka dua beradik,” katanya kepada Utusan Online.

Kata Aidil lagi, dia mengharapkan mereka diluar sana mendoakan yang baik-baik untuk mereka dan jangan menilai seseorang itu hanya dari luaran sahaja.


“Malu Dengan Perbuatan Sendiri, Janji Tak Buat Kerja Gila”

Tahun lalu, banyak kontroversi melanda pelakon Iqram Dinzly. Kelakuan Iqram menjadi perhatian dan bualan ramai netizen. Berikutan itu, ada yang menganggap pelakon ini tidak lagi siuman.

Namun Iqram akur bahawa tidak semua orang boleh menerima caranya dan memberitahu pada 10 malam terakhir Ramadan lalu, dia menemui dengan dirinya yang sebenar dan kembali hidup seperti manusia normal.

Iqram juga mengakui dia terlalu leka melayan perasaan sehingga ada yang beranggapan kehidupannya sudah menyimpang dari landasan Islam sebenar. Sedangkan tidak semua orang faham apa yang dilalui olehnya.

Kata Iqram lagi, lapan bulan lalu dia membiarkan dirinya terperangkap dalam dunianya sendiri, namun akhirnya dia sedar bahawa tindakannya itu beri kesan buruk pada diri, keluarga dan kejayanya, serta berjanji untuk tidak mengulangi perbuatan itu lagi.

“Saya tidak kisah apabila dianggap sudah tidak siuman kerana hanya saya tahu, apa yang saya rasa. Apabila tersedar, saya malu dengan perbuatan sendiri. Saya bukan lagi Iqram Dinzly yang dulu. Terdetik juga di hati, apa sebenarnya yang saya lakukan? Saya terperangkap dan terpinga-pinga kerana tidak percaya dengan apa yang saya buat.

“Cukuplah, saya tidak mahu buat kerja gila lagi. Dulu, saya fikir boleh berkongsi apa yang dilalui dengan khalayak, tetapi saya silap. Orang sekeliling tidak faham apa yang saya rasa,” katanya kepada BH Online.

Pelakon yang terkenal menerusi drama Dunia Baru itu juga turut memohon maaf kepada semua pihak di atas perbuatannya dulu yang mungkin mengguris perasaan ramai.